Direktori javnih preduzeća predmet otvorene političke trgovine\nDatum kreiranja: utorak, 27 oktobar 2020\nNova Vlada Srbije još nije izabrana, a već stižu najave da će kršiti aktuelni Zakon o javnim preduzećima. Prvo je novi predsednik Narodne skupštine izjavio da se „ime direktora Srbijagasa nije dovodilo u pitanje i da na čelu tog preduzeća ostaje Bajatović,“ ali i da će "SPS pored toga dobiti još jedno jako preduzeće“. On je takođe objasnio da SPS-u preduzeća „nisu važna zbog samog preduzeća, već da što više ljudi bude deo tog procesa i da u tome učestvuju".\nDanašnje Novosti, na naslovnoj stranici, u zavisnosti od izdanja, doskorašnjeg ministra Antiću vide bilo kao direktora „Koridora“ ili EPS-a.\nZakon o javnim preduzećima, kako onaj iz 2012, tako i onaj iz 2016, nalažu da načelu javnih preduzeća budu profesionalni direktori, koje će Vlada Srbije imenovati nakon sprovedenog konkursa. Oba navedena zakona su usvojile Narodne skupštine u kojima su većinu činili poslanici SNS i SPS. Međutim, to ovim partijama, odnosno Vladama koje su formirale, nije ništa smetalo da ih bezobzirno krše. Tako, prema nalazima Transparentnosti, od 34 republička preduzeća na koja se primenjuje ovaj zakon, samo u devet postoje direktori koji su imenovani nakon sprovedenog konkursa, u 22 vršioci dužnosti, dok za tri nije bilo moguće naći tačne podatke. U čak 19 slučajeva preduzećima nezakonito rukovode građani kojima je po sili zakona prestao mandat, zbog čega smo pokrenuli inicijativu kod Ministarstva privrede i APR za vršenje nadzora, odnosno brisanje podataka o nezakonitim zastupnicima.\nČak 17 od 34 javnih i državnih preduzeća nije nikada imalo direktora izabranog na javnom konkursu. Preostalih 17 je tokom ovih osam godina u proseku imalo direktora izabranog na konkursu samo 2,5 godine,\nDosadašnja i buduća premijerka je 17.januara 2020, u reakciji na zahtev MMF-a da se prekine praksa upravljanja JP preko vršilaca dužnosti, obećala sprovođenje konkursa.\nI Antić i Bajatović bi mogli biti izabrani za direktore JP za koja su “viđeni” i na konkursu, ukoliko ne bude bilo boljih kandidata. Javna objava da je ta stvar rešena na političkom nivou predstavlja veoma dobru garanciju da se na taj konkurs neće ni javiti niko drugi, znajući da će se u suprotnom naći načina da ipak bude izabran unapred određen kandidat. U takvim okolnostima bi bilo poštenije i po pravni poredak sigurnije da Vlada ili poslaničke grupe predlože amandman kojim će se sve odredbe Zakona o konkursu zameniti odredbom prema kojoj “Vlada imenuje direktora javnog preduzeća na osnovu koalicionog sporazuma predsednika političkih stranaka koji čine Vladu”.


Kurdi su predvodili vojnu kampanju protiv Islamske države u regionu, a promena politike SAD posle telefonskog razgovora Donalda Trampa i Redžepa Tajipa Erdogana u nedelju znači i da će Turska preuzeti obevezu zatvaranja zarobljenih boraca Islamske države, saopštila je Bela kuća.\nTakođe, izrazila je strahovanja od izbijanja novih sukoba između Turske i kurdskih snaga u složenom ratu u Siriji, bez SAD kao tampon-zone.\nSirijske demokratske snage (SDF), predvođene Kurdima, saopštile su u da njihovi američki saveznici već povlače vojsku iz oblasti duž turske granice. Na snimku koji je emitovala kurdska novinska agencija Havar, vidi se kako se američka oklopna vozila povlače sa pozicija u blizini gradova Ras al Ajn i Tal Abjad u graničnoj oblasti.\nMustafa Bali, portparol SDF, optužio je SAD da puštaju da se oblast "pretvori u ratnu zonu" i dodao da će SDF "braniti severoistočnu Siriju po svaku cenu".\nU saopštenju turskog ministra spoljnih poslova Mevluta Čavušoglua, u ponedeljak rano ujutro, navodi se da je Ankara "podržavala teritorijalni integritet Sirije od početka krize i da će to i dalje raditi... Odlučni smo da osiguramo opstanak i bezbednost Turske tako što ćemo očistiti region od terorista. Doprinećemo uspostavljanju bezbednosti, mira i stabilnosti u Siriji".\nOdluka o povlačenju poslednji je u nizu nepredviđenih poteza američkog predsednika koji se kod kuće suočava s glasanjem o poverenju, i koji je očigledno napravio bez dogovora i znanja američkih diplomata zaduženih za Siriju.\n- Dopuštanje Turskoj da uđe na sever Sirije je potez koji može najviše da destabilizuje situaciju na Bliskom istoku. Kurdi više nikada neće verovati Americi. Tražiće nove saveze ili nezavisnost kako bi se zaštitili - napisao je na Tviteru Ruben Galjego, veteran rata u Iraku i demokratski kongresmen iz Arizone.\nU avgustu, SAD i Turska postigle su dogovor o stvaranju "zone bezbednosti" na severu Sirije, prema kome je SDF, predvođen Kurdima, koji je podržavala Amerika, trebalo da se povuče sa granice. Ankara ne pravi razliku između SDF i kurdskih pobunjenika u unutrašnjosti Turske i smatra ih pretnjom po bezbednost. Sporazum o zoni bezbednosti trebalo je da spreči tursku vojnu ofanzivu.\nU saopštenju Bele kuće objavljenom u nedelju pre 23 sata, međutim, nema pomena o tom sporazumu.\n- Predsednik Donald Tramp danas je razgovarao telefonom s turskim predsednikom Redžepom Tajipom Erdoganom. Turska će uskoro započeti dugo planiranu operaciju na severu Sirije. Oružane snage Sjedinjenih Država neće podržavati, niti učestvovati u operaciji, i oružane snage SAD, nakon što su porazile teritorijalni "kalifat", više neće biti u dotičnoj oblasti - navodi se u saopštenju.\nDalje se navodi da je Erdogan uverio Trampa, da će u zamenu za odobravanje ofanzive Turskoj, preuzeti na sebe zatvaranje boraca Islamske države koje zarobi SDF.\nZatvaranje evropskih i drugih stranih boraca odavno je Trampova preokupacija i kritikovao je evropske vlade zbog toga što ne preuzimaju odgovornost za svoje državljane iz redova Islamske države.\n- Američka vlada je vrišila pritisak na Francusku, Nemačku i druge evropske države, iz kojih su mnogi uhapšeni pripadnici ISIS da ih uzmu natrag, ali nisu ih hteli - navodi se u saopštenju.\n- Sjedinjene Države ih neće držati tokom perioda koji bi mogao da se otegne na mnogo godina i prouzrokuje velike troškove američkim poreskim obveznicima. Turska će sada biti odgovorna za sve borce zarobljene u toj oblasti u protekle dve godine, od kada su SAD porazile teritorijalni kalifat - navodi se u saopštenju.\nSirijski stručnjaci upozorili su da će lišavanje SDF američke vojne podrške dovesti do otvaranja novog fronta u osmogodišnjem sukobu u Siriji i možda navesti Kurde da potraže aranžman sa Asadovim režimom u Damasku.\nNa Generalnoj skupštini UN pre dve nedelje, američki specijalni izaslanik za globalnu koaliciju protiv Islamske države Džejms Džefri istakao je da SAD imaju sporazum sa Turskom o zoni bezbednosti.\n- Osluškujemo šta brine Tursku. Trudimo se da reagujemo kad god možemo - rekao je Džefri.\n- Jasno smo stavili do znanja Turskoj na svim nivoima da bilo kakva unilateralna operacija neće poboljšati ničiju bezbednost - niti Turske, niti naroda na severoistoku, niti naroda širom sveta, koji se osećaju ugroženim zbog Islamske države, koja je i osnovni razlog što je američka vojska na severoistoku Sirije - rekao je Džefri.\nDrugi ishod telefonskog razgovora između Trampa i Erdogana jeste dogovor o poseti turskog lidera Beloj kući sledeće nedelje.\nAnkara spremna za ofanzivu\nSve pripreme za moguću vojnu operaciju na severoistoku Sirije su završene, saopštilo je kasno sinoć tursko Ministarstvo odbrane.\n- Uspostavljanje zone bezbednosti je ključno da bi bili uspostavljeni mir i stabilnost u regionu i da bi Sirijci mirno živeli - navodi se na Tviter nalogu Ministarstva, prenosi Rojters.\nTime je Ankara indirektno demantovala navode medija da su avioni turske avijacije sinoć izveli napad iz vazduha na objekte kurdskih naoružanih grupa na severu Sirije.\nTas s je preneo da je meta napada bio komandni centar kurdske grupe koja podržava antivladinu organizaciju Sirijske demokratske snage u gradu Al Malikijah.


"Diktator" Saše Baron Koena neće biti prikazivan u Tadžikistanu Prolog\n"Diktator" Saše Baron Koena neće biti prikazivan u Tadžikistanu\nAmerički satirični film "Diktator" (The Dictator) neće biti prikazan u Tadžikistanu, rekao je direktor jedne distributerske kuće iz te zemlje, uz objašnjenje da sve bioskopske sale već imaju kompletan program.\n"Nemamo gde da ga prikažemo... Nismo u mogućnosti da prikažemo sve filmove", kazao je agenciji Frans pres taj direktor koji je tražio da ostane anoniman.\nMeđutim, filmski kritičari smatraju da je takva odluka doneta zbog provokativnosti filma.\n"Diktator će uvrediti veliki broj ljudi, on neće imati podršku naših gledalaca", rekla je Frans presu kritičarka Lidija Saidova.\nU filmu "Diktator" Saša Baron Koen igra Aladina, bogatog, surovog i nemilosrdnog diktatora koga kidnapuju i zamene zatucanim čobaninom koji izgleda isto kao on.\nUz pomoć Zoi, lepe i darežljive vlasnice zen radnje, heroj će se boriti svim silama da se vrati na presto i postara da demokratija nikad ne dođe u zemlju koju on tako surovo ugnjetava.\nNjegov prethodni film "Borat" iz 2006. godine zabranjen je u Kazahstanu zato što je prikazao tu zemlju kao zaostalu i varvarsku.\nMedjutim, Kazahstan je krajem aprila 2012. morao da se zahvali tom filmu zato što je doprineo razvoju turizma u toj bivšoj sovjetskoj republici.\nTadžkistan je mala centralnoazijska republika i najsiromašnija zemlja nastala posle raspada Sovjetskog Saveza. U njoj je na vlasti od 1992. godine autoritaran predsednik Emomali Rahmon.\nRyan Reynolds kreće u misiju na Mars\nTrilogija 'Različita' seli na male ekrane\nDžodi Foster dobija nagradu za životno delo\nRepertoar Cineplexx Niš bioskopa od 21 do 27. novembra\nSarah Michelle Gellar glumi ćerku Robina Williamsa\nKOMEDIJA O PUTOVANJU KROZ...\nHolivudski film o Gosnovom...\nBIOSKOPI U SRBIJI IPAK...\nHolivudski glumac Dennis...\nMila Turajlić pozvana u...\nGuillermo del Toro, Alejandro...\nPreminuo legendarni komičar...\nStižu nove Nindža kornjače\nMia Khalifa operisala nos...\nNetflix potpisuje više naslova saradnje sa nigerijskom...\nZAŽIVEO REDOVAN REPERTOAR U DRIVE IN BIOSKOPU NA ADI\nMila Turajlić pozvana u članstvo prestižne filmske...\nPierce Brosnan će glumiti u Sci-Fi trileru 'Youth'\nTom Hanks-ov ’Greyhound’ ima novi datum objavlјivanja\n7500 (2019) (2019)\nUništen mural Nebojši Glogovcu u Užicu\nPreminuo Žoel Šumaher, reditelj dva filma o Betmanu\nFilm 'Greenland' Gerard-a Butler-a izlazi u toku leta\nPrva klapa filma "Hadžijino zvono" i serije "Nečista krv"...\nČuveni porno glumac optužen za silovanje\nKaitlyn Dever u pregovorima za adaptaciju filma 'Dear Evan...\nPOČETAK RADA DRIVE IN BIOSKOPA NA ADI UZ FESTIVAL...\n"Prohujalo sa vihorom" vraćen na repertoar uz napomenu da...\nMichael Keaton bi mogao ponovo da glumi Batmana\nWill Smith otvoreno govorio o težini roditeljstva\nLionel Richie-ev mjuzikl 'All Night Long' u radovima...


Izvestilac za Kosovo u Evropskom parlamentu Viola fon Kramon izrazila je nadu da će tokom šest meseci nemačkog predsedavanja Evropskom unijom, koje je počelo 1. jula ove godine, biti dato zeleno svetlo liberalizaciji viza za Kosovo.\nU intervjuu za Radio Slobodna Evropa, Fon Kramon je naglasila da će vizna liberalizacija za Kosovo zavisiti od razumne odluke Evropskog saveta i zemalja članica.\nPrema njenim rečima, neke desničarske stranke u zemljama, poput Holandije ili Francuske, koriste pitanje liberalizacije viza za svoje domaće potrebe.\nFon Kramon je izrazila nadu da francuski predsednik Emanuel Makron, posebno razume da se uspešan ishod dijaloga može dogoditi kada Kosovo dobije viznu liberalizaciju.\n“Stoga se nadam da će u ovom tandemu, odnosno nemačkom predsedavanju Evropskim savetom i političkoj volji predsednika Makrona, liberalizacija viza konačno dobiti zeleno svetlo u narednih šest meseci. Ali, to je samo nada”, rekla je Viola fon Kramon.\nPrema njenim rečima, liberalizacija viza za Kosovo više ne zavisi od kriterijuma, koje je, prema njenim rečima, Kosovo ispunilo.\nO ovoj temi je, kako kaže, razgovarala sa kosovskim premijerom Avdulahom Hotijem prošle nedelje u Briselu, koji je predložio formiranje radne grupe između Kosova i Francuske.\nFon Kramon je takođe rekla da iz razgovora sa kolegama u Briselu nije uspela da shvati zašto zemlje članice još uvek nisu odlučile o viznoj liberalizaciji za Kosovo.\n“Recimo, ovo je politička atmosfera ili zloupotreba koju desničarske stranke čine u svojim zemljama.”\nViola fon Kramon smatra veoma važnom činjenicu da su Kosovo i Srbija nastavili dijalog, što je proces za koji kaže da je od početka podržavala i da je u tom procesu potrebna posvećenost. Prema njenim rečima, cilj Kosova trebalo bi da bude evropska integracija.\n„Imate novu i dinamičnu generaciju, dobro obrazovane ljude koji govore nekoliko jezika. Oni su evropski i pripadaju Evropskoj uniji. Iz tog razloga mora se naći način za sporazum o međusobnom priznanju sa Srbijom. Bez toga, ni Kosovo ni Srbija neće imati mesto u EU”, rekla je Fon Kramon.\nEvropska poslanica je povodom njene posete Specijalnom sudu u Hagu rekla da je to planirano ranije, ali da je zbog pandemije koronavirusa bila odložena.\nMeđutim, kaže da su Specijalizovana veća nezavisna, visoko profesionalan deo vladavine zakona na Kosovu. Prema njenim rečima, veoma je važno da je kosovska skupština odobrilo formiranje ove institucije.\n“Važnost Specijalizovanih veća presudna je za pravdu i vladavinu zakona”, naglasila je Fon Kramon.\nIZVOR: FONET, RSE\nCINS o protestima: Sud na strani policije, u zatvor i zbog psovke\n5 thoughts on “Bez međusobnog priznanja ni Kosovo ni Srbija neće imati mesto u EU”


Karadžić: Neće nam oprostiti novi fijasko\nBeta 21. decembra 2015. 12:50\nPredsednik Fudbalskog saveza Srbije (FSS) Tomislav Karadžić rekao je danas da ne beži od odgovornosti, jer neuspeh reprezentacije i dalje sve tišti, ali je istakao da mora da se pronadje rešenje za konsolidaciju nacionalnog tima pošto novi fijasko niko neće tolerisati.\n„Sa puno pažnje, znanja i htenja moramo da pronadjemo rešenje da konsolidujemo nacionalni tim i već sutra se okrenemo odlasku na Svetsko prvenstvo u Rusiji. Više nam niko neće oprostiti ako nam dodje novi fijasko reprezentacije. Jedna ocena mislim da stoji, za taj neuspeh postoje objektivne i subjektivne slabosti. Ne bežimo od odgovornosti“, rekao je Karadžić na godišnjoj svečanosti FSS-a u Staroj Pazovi.\nKaradžić je ponovio da su razne okolnosti uticale na to, poput drona na utakmici sa Albanijom, utakmica igranih bez publike, novčanih kazni i odluka Suda za sportsku arbitražu o oduzimanju bodova.\n„Sve to je bio dodatni udarac ionako poljuljanoj A reprezentaciji“, dodao je on.\nPrema njegovim rečima, neuspeh reprezentacije „sve tišti“ i o tome ne može da se govori sa više optimizma.\nKaradžić je najavio da će pred narednu Skupštinu biti podnet detaljan izveštaj za 2015. godinu.\n„Biće to podebela knjiga u kojoj ćemo realno, objektivno i tačno opisati godinu iza nas“, naveo je prvi čovek FSS-a.\nKao pozitivne stvari u FSS-u, Karadžić je naveo osvajanje Svetskog prvenstva na Novom Zelandu omladinske reprezentacije Srbije.\n„Rezultat koji je naša reprezentacija ostvarila na Novom Zelandu je najveći uspeh srpskog fudbala. Ne mislim da će se taj uspeh brzo ponoviti, ali treba da bude cilj. Taj rezultat proizlazi iz kontinuiteta rada te selekcije“, rekao je Karadžić.\nKaradžić je ponovo čestitao selektoru Veljku Paunoviću i članovina te selekcije.\nOn je dodao da je FSS sopstvena sredstva izdvojio za izgradnju reflektora na stadionima Rada i OFK Beograda, ali i da je pomagano svim klubovima.\n„Pomagali smo klubovima do poslednjih granica naših rentabilnosti. Iskukali smo značajna sredstva za osvetljenje stadiona Crvene zvezde, izgradili smo teren na stadionu Partizana. Pomagali smo sve druge klubove, pre svega kroz sredstva koja su planirana od Fife i Uefe. Pozajmili smo gde smo mogli i činićemo to i dalje iako to nigde fudbalski savez ne radi“, rekao je Karadžić.\nKaradžić je istakao da „sve snage i pozitivnu klimu“ treba usmeriti na izgradnju nacionalnog stadiona jer nam se „crno piše bez toga“.


BiH ispunila sve uslove za ukidanje viznog režima sa EU - Kozarac.ba\nBiH ispunila sve uslove za ukidanje viznog režima sa EU\nŠef pregovaračkog tima za liberalizaciju viznog režima Samir Rizvo izjavio je da je BiH ispunila sve političke i tehničke uslove za ukidanje viznog režima, ali i naglasio da je neophodno da se sa ovom ocjenom saglase i eksperti Evropske komisije.\n“Ðˆoš nam je preostalo da imenujemo čelnike Direkcije za koordinaciju policijskih tijela i ta procedura je u toku. Očekujem da će ona biti završena prije nego što eksperti daju konačnu ocjenu o ispunjenosti uslova”, izjavio je Rizvo za “Srnu”.\nOn je potvrdio da Ekspertski tim za pitanje javnog reda i sigurnosti Evropske komisije od juče u Sarajevu kontroliše da li je BiH ispunila zadatke iz oblasti borbe protiv organizovanog kriminala i korupcije, te saradnje između sigurnosnih agencija.\nRizvo je istakao da će se oni interesovati i za uspostavljanje Agencije za prevenciju korupcije i koordinaciju borbe protiv korupcije.\n“Naš zadatak bio je i usvajanje Zakona o borbi protiv korupcije, a ne njeno formiranje, što je korak dalje od zadanog, koji smo već napravili”, objasnio je Rizvo.\nPrema očekivanjima, eksperti bi trebali u martu da predaju ocjenu Evropskoj komisiji, koja bi krajem marta ili početkom aprila dala preporuku za ukidanje viza.\nNa osnovu te preporuke Vijeće EU donosi konačnu odluku, koju treba potvrditi Parlament EU.\n“Teoretski je izvodljivo da se ova procedura okonča i da BiH dobije bezvizni režim 1. jula”, izjavio je Rizvo.\nNema ukidanja OHR-a do oktobra


SRBIJA NERACIONALNO KORISTISTI ENERGIJU | Stakleno Zvono e-TV magazin\nby Stakleno Zvono · April 27, 2013\nEnergetska efikasnost u Srbiji je izuzetno niska u poređenju sa prosekom u svetu i u zemljama EU. Srbija troši 2,5 puta više energije po jedinici društvenog proizvoda od svetskog proseka i 4 puta više od proseka u zemljama EU. Domaćinstva u Srbiji troše preko 2,5 puta više energije po kvadratnom metru stambenog prostora od severnih zemalja EU. Raspoloživi izvori energije u Srbiji su daleko ispod svetskog i evropskog prošeka, stoga je Srbija veoma zavisna od uvoza energenata čak 33,6% uvozi. Takođe emisija gasova sa efektom staklene bašte iz energetskog sektora iznosi 76%. Privreda proizvodi robu koja nije konkurentna, domaćinstva plaćaju veće račune, dok država odvaja više finansijskih sredstava za uvoz struje, gasa i drugih energenata. Tako smo postali evropski šampioni u neracionalnoj potrošnji energije koju, čak i za javnu rasvetu, trošimo 50% više nego zemlje EU.\nDrugi CEDEF Samit energetskih menadžera Srbije je organizovan sa ciljem da se širokoj i stručnoj javnosti predstavi Nacrt Zakona o efikasnom korišćenju energije kojim se jasno i precizno definiše uloga energetskih savetnika i menadžera u lokalnim samoupravama i privredi, kao i Budžetski fond za unapređenje energetske efikasnosti. Zakon o efikasnom korišćenju energije po prvi put predviđa i regulative u oblasti energetske efikasnosti u sektoru transporta.\nPrema Akcionom planu o energetskoj efikasnosti usvojenom u julu 2010, cilj Srbije da do 2019. uštedi 9% energije u finalnoj potrošnji a do 2012. 1,5%, – rekao je Dejan Trifunović, pomoćnik ministra, Ministarstvo za energetiku, razvoj i zaštitu životne sredine Republike Srbije. Zakonom se ide ka strateškom planu i međunarodnoj obavezi Srbije da uštedi 9% bruto finalne potrošnje energije do 2018. godine. Zakon će doprineti povećanoj sigurnosti snabdevanja energijom, smanjenju uvozne zavisnosti, povećanju konkurentnosti privrede i standardu građana. On je dodao da će se stvoriti i uslovi za zapošljavanje visoko stručnih kadrova i omogućiti lakše ispunjenje obaveza države u pogledu primene obnovljivih izvora energije. Zakon će smanjiti negativne efekte sektora energetike na životnu sredinu i emisiju ugljen dioksida – rekao je Trifunović, navodeći da će omogućiti i ispunjavanje obaveza prema energetskoj zajednici i pomoći procesu pridruživanje EU.\nBez obzira što je u Srbiji cena struje ispod tržišne i što se zbog toga i dalje rasipa kompanija koja danas gradi posao na kalkulaciji sa jeftinom strujom nema dugoročnu perspektivu. Ne postoji način da struja u Srbiji bude i dalje jeftina, i nema drugog rešenja nego da poslovanje bude energetski efikasnije- izjavio je direktor kompanije Schneider Electric Dragoljub Damljanović.\nTom prilikom predstavljena je linija kreditiranja za projekte pospešivanja energetske efikasnosti i obnovljivih izvora energije.\nPrateći globalne trendove i imajući na umu značaj očuvanja životne sredine i ublažavanje efekata klimatskih promena, Sberbank Srbija je razvila EKO kredite za unapređenje energetske efikasnosti i uštedu energije koji se plasiraju iz izvora Nemačke razvojne banke (KfW). Do sada je plasirano 9 miliona EUR, a preko 300 do sada realizovanih projekata ostvarilo je više nego pozitivan uticaj na životnu sredinu kroz smanjenje ukupne potrošnje energije za 43% i smanjenje ukupne emisija CO2 za 38%. Na ovaj način, Sberbank Srbija potvrđuje svoje poslovanje kao društveno odgovorna institucija koja brine o zaštiti životne sredine i kreira uslove koji će obezbediti dugoročne i pozitivne efekte u cilju povećanja energetske efikasnosti – rekao je Nenad Lučić, menadžer za razvoj proizvoda Sberbank.\nBusiness Advisory Services BAS pri Evropskoj banci za obnovu i razvoj (EBRD) je projekat poslovnog savetovanja kojim se omogućava mikro, malim i srednjim preduzećima (MMSP) pristup različitim vrstama konsultantskih usluga preko pomoći u vođenju projekata sa domaćim poslovnim savetnicima/konsultantima zasnovanih na principu refundacije troškova.\nBAS je u 2012 u Srbiji podržao, između ostalog i 10 projekata iz oblasti energetske efikasnosti i obnovljivih izvora energije. U saradnji sa CEDEFom BAS Program je inicirao projekat “Podizanje svesti o značaju projekata iz oblasti EE u sektoru malih i srednjih preduzeća“ . Na okruglom stolu posvećenom energetskoj efikasnosti su se okupili klijenti, konsultanti i predstavnici finansijskih institucija i doprineli kreiranju platforme za unapređenje njihove međusobne komunikacije i podizanje svesti, kao i unapređenje potražnje za projektima iz oblasti EE – naglasila je Bojana Vukosavljević, menadžer programa, EBRD Business Advisory Services (BAS) Srbija.\nSrbija danas ima najniži stepen energetske efikasnosti u Evropi. Države zapadne Evrope po kvadratnom metru potroše oko 100 kWh energije godišnje a u našoj zemlji potrošnja je od 150 do 180 kWh. Od ukupno potrošene električne energije u Srbiji skoro polovinu potroše građani u svojim stanovima, čak 65% te energije odnosi se na grejanje.\nNaša misija je da kontinuirano svojim aktivnostima doprinosimo većoj energetskoj efikasnosti, kao i većoj upotrebi obnovljivih izvora energije u Srbiji i regionu. I pre donošenja Zakona o efikasnom korišćenju energije kojim se jasno i precizno definiše uloga i značaj energetskih menadžera, CEDEF je prepoznao njihov doprinos u povećanju energetske efikasnosti te je 14. decembra 2011. osnovao MEMS. Vođeni pozitivnim iskustvom, CEDEF je danas potpisao Memorandum o saradnji sa E3 Consulting Podgorica i pokrenuo inicijativu za formiranje Mreže energetskih menadžera Crne Gore kako bi se poboljšala energetska efikasnost u regionu – istakla je Jovanka Arsić-Karišić, predsednik UO CEDEF.\nObuka za energetske menadžere Srbije (76.8%)\nEU i SAD - razmena nuklearnog otpada (70.9%)\nODRŽIVOM GRADNJOM DO ENERGETSKE EFIKASNOSTI (29.8%)\nNAPLATA TOPLOTNE ENERGIJE PREMA UTROŠKU (29.5%)\nEnergetski menadžeri u javnoj upravi: zgradarstvo (28.3%)\nTags: Centralno-evropski forum za razvoj (CEDEF)eko vestiekologijaenergetska efikasnostEvropska unijasamitSrbijazgradarstvo\nNext story ENERGETSKA EFIKASNOST I NAPREDNE TEHNOLOGIJE\nPrevious story Deveti broj EMC biltena


Vanjskotrgovinski deficit podriva temelje ekonomske stabilnosti države\n3. Marta 2012. Arhiva Visoko.co.ba\nNovi sastav Vijeća ministara Bosne i Hercegovine trebao bi se hitno prihvatiti rješavanja ovog, za državu Bosnu i Hercegovinu, jednog od najvažnijih problema i pozvati se na “član 23 a bis” CEFTA-e, kojim se u slučaju direktne ugroženosti domaće privrede omogućuju mjere zaštite. Vanjskotrgovinski deficit već dugi niz godina direktno podriva temelje ekonomske stabilnosti Bosne i Hercegovine i njene ionako posrnule privrede u cjelini. Pokrivenost uvoza izvozom u 2011. godini je prema podacima Agencije za statistiku Bosne i Hercegovine bila tek 53 posto, što je izraženo kroz vanjskotrgovinski robni deficit nevjerovatnih sedam milijardi i 303 miliona KM ili 12 posto više nego u istom periodu prošle godine. Ugovor o slobodnoj trgovini (CEFTA), kao i Sporazum o stabilizaciji i pridruživanju sa EU, (SSP) koji je kompaktibilan CEFTA-i, pružaju dovoljno mogućih rješenja kojima bi se zaštitila domaća proizvodnja od prekomjernog uvoza i na taj način uvelo reda na tržište Bosne i Hercegovine. U svim relevantnim istraživanjima tržišta, domaći brandovi zauzimaju najlošija mjesta, uz vrlo rijetke iznimke, koje u ostalom, potvrđuju pravilo. Strani brandovi, potpomognuti državnim subvencijama iz svojih matičnih zemalja, na taj način su u startu u privilegovanom položaju u odnosu na domaću konkurenciju.\nIsto tako, primjetan je vrlo visok udio proizvoda kompanija iz susjednih zemalja na tržištu Bosne i Hercegovine, dok se na njihovim tržištima bosanskohecegovački proizvodi ne mogu ni lupom pronaći. Posljedica toga je da gubimo radna mjesta, pospješujemo odliv stručnjaka iz zemlje i sve dublje zapadamo u zamku modernog ropstva.\nEkonomska stabilnost zemlje se, i na ovakav način, direktno podriva, a usljed rastuće ekonomske krize u Evropi i svijetu pitanje je do kada će i koliko stizati doznake iz dijaspore, pomoću kojih se barem djelimično pokriva ovakav deficit.\nStoga, uz najljepše želje za, iskreno se nadam, uspješan početak mandata, pozivam novi sastav Vijeća ministara Bosne i Hercegovine da se hitno prihvati rješavanja ovog, za državu Bosnu i Hercegovinu, jednog od najvažnijih problema i pozove se na “član 23 a bis” CEFTA-e, kojim se u slučaju direktne ugroženosti domaće privrede nalažu mjere zaštite domaće proizvodnje.\nS tim u vezi, Vijeće ministara Bosne i Hercegovine trebalo bi, po mom mišljenju, što prije predložiti jednu sveobuhvatnu strategiju povećanja konkurentnosti domaće proizvodnje u cilju jačanja domaćih brandova i njihove ravnopravne borbe prije svega na domaćem tržištu, ali i u smislu jačanja izvoza. U protivnom, u Bosni i Hercegovini ćemo imati sve veću nezaposlenost, siromaštvo i odsustvo svake perspektive razvoja.\nProdajnu izložbu podržale žene iz drugih općina


Hakovanje, krađa identiteta, ucene i iznude najčešći virtuelni problemi dece i omladine - Dnevnik Juga\nPočetna / DRUŠTVO / Hakovanje, krađa identiteta, ucene i iznude najčešći virtuelni problemi dece i omladine\nIna Dendić 12/08/2020\tDRUŠTVO, Leskovac Ostavi komentar\nU doba pandemije korona virusa, deca i mladi svoje slobodno vreme provode pored računara, uglavnom na društvenim mrežama na kojima i vrebaju različiti vrste opasnosti.\nIz Nacionalnog kontakt centra za bezbednost dece na internetu ističu da se njima najčešće prijavljuju lažni profili na društvenim mrežama, hakovanje, problemi nastali prilikom igranja onlajn video igara, kao što su iznude novca, ucene, zatim, neprimerene fotografije, poruke na društvenim mrežama, najčešće na Instagramu, vređanje putem aplikacija za komunikaciju od strane vršnjaka.\n„U prethodnih nekoliko meseci, više se prijavljuju slučajevi sa aplikacija kao što su Telonim, Telegram ili TikTok, a povećao se i broj prijava u vezi sa onlajn video igrama i platformama za video igre. Takođe, tokom vanrednog stanja pozivi su se često odnosili na zloupotrebu Gugl učionice, postavljanje neprimerenog sadržaja i komentara, zloupotreba podataka dece i neovlašćen pristup onlajn časovima od strane nepoznatih ljudi – ističe državna sekretark Tatjana Matić.\n„Najvažnije je da roditelji budu potpuno upućeni u internet svet svog deteta, da budu svesni rizika onlajn kontakta i deljenja informacija iz privatnog života i da o tome razgovaraju sa svojom decom. Pored toga, potrebno je da nauče svoju decu da koriste sve mehanizme zaštite profila na društvenim mrežama i aplikacijama, da koriste jake lozinke i zatvorene/zaključane profile, i da razumeju da boravak deteta za računarom nije sam po sebi bezbedan, odnosno da deca mogu putem Interneta mogu biti ugrožena i mentalno i emotivno, ali i fizički. U tom smislu, Nacionalni kontakt centar za bezbednost dece na internetu svakako je adresa na koju se uvek mogu obratiti za podršku i pomoć – poručuje Matić.\n„Takođe, roditelji treba da uspostave i drže otvorenim kanal dvosmerne komunikacije sa svojom decom, to je način da saznaju mnogo o njihovom ponašanju na društvenim mrežama, ali i da budu oslonac i podrška onda kada dete primeti da se nasilje dešava, kada je samo žrtva nasilja i čak i onda kada, nesmotreno, ugrozi nečiju psihološku stabilnost vređanjem i ružnim rečima – navodi Mirković.\nSamo tokom trajanja vanrednog stanja u Srbiji Centar je primio 1.778 poziva, odnosno prijava, od kojih je Tužilaštvu za visokotehnološki kriminal i MUP-u upućeno osam predmeta koji u sebi sadrže krivična dela, a tiču se ugrožavanja i uznemiravanja maloletnih lica.\nTagovidruštvene mreže internet zloupotreba\nPrethodni U stanu krio marihuanu, stabiljke i seme konoplje\nSledeći U Srbiji 254 novoobolela, preminulo još 6 osoba – Aktivno oko 9.000 slučajeva


Istraživanje - Dnevni list Danas\nPočetna » Istraživanje » Page 2\nIako je 1,8 odsto mladih koji sada manje želi da ode iz Srbije, najveći broj mladih je odgovorio da se stav nije promenio zbog pandemije, pokazalo je istraživanje Krovne organizacije mladih Srbije.\nPiše: Nina Čolić/KOMS 14. 12. 2020.\nPiše: Katarina Živanović 14. 12. 2020.\nViše od polovine članica AmCham-a očekuje povećanje obima poslovanja i rast\nUprkos jakom uticaju pandemije Covida-19 na globalnu i domaću ekonomiju, članice Američke privredne komore u Srbiji (AmCham) umereni su optimisti u pogledu očekivanja za 2021. godinu.\nČetvrtaci iz Srbije iznad međunarodnog proseka\nUčenici četvrtog razreda osnovne škole iz Srbije postigli su natprosečne rezultate u matematici i prirodnim naukama u poslednjem ciklusu TIMSS 2019 istraživanja, čiji su rezultati juče predstavljeni.\nPiše: V.A. 8. 12. 2020.\nPiše: Teodora Čičovački 4. 12. 2020.\nMišljenje građana Srbije o kosovskom sporu karakterišu suprotstavljeni stavovi – podržavaju dijalog Beograda i Prištine a ne vide mogućnost suživota Srba i Albanaca; podržavaju sporazume iz Brisela i Vašingtona, ali ne vide korist od njih.


Tošić ide kod Piksija i oduvao je skoro sve Srbe po zaradi: Samo je Matić ostao nedodirljiv! - Sport Vesti - Aktuelno|net\nTošić ide kod Piksija i oduvao je skoro sve Srbe po zaradi: Samo je Matić ostao nedodirljiv!\nKina je postala raj za Srbe\nGOTOVO! Tošić kod Piksija, plata 17.400.000 evra, zaradiće i Bešiktaš\nJutros smo pisali o interesovanju iz Kine za Duška Tošića, a sada su poznati i svi detalji transfera. Štoper Bešiktaša se seli u Guangdžou R&F koji sa klupe predvodi naš Dragan Stojković Piksi. Nije teško zaključiti da je upravo Piksi insistirao na dovođenju srpskog reprezentativca jer ga dobro poznaje. Tošiću će pripasti 17.400.000 evra, a Beši...\nMilionski ugovor za Tošića u Kini!\nUgovor karijere za srpskog štopera koji je u januaru proslavio 33. rođendan.\nReprezentativac Srbije u fudbalu Duško Tošić otputovao je u Kinu gde bi trebalo da potpiše ugovor sa klubom koji sa klupe predvodi Dragan Piksi Stojković, Gvangdžou Evergrand.\nDžek pot Duška Tošića: Stigla milionska ponuda sa Istoka\nZvali su ga premijerligaši tokom zime. Pričalo se da su za Duška Tošića zainteresovani Stouk i Totenhem, ali radna dozvola - tačnije nedovoljan broj utakmica za reprezentaciju - učinila je svoje. Međutim, reprezentativac Srbije iz redova Bešiktaša mogao bi uskoro da napravi transfer karijere. Bar kada je u pitanju finansijska strana. Turski medi...\nGOTOVO: Piksi doveo Duška Tošića, vrtoglava plata za bivšeg štopera Zvezde…\nPisali smo već o tome da bi sledeća stanica Duška Tošića mogla da bude Kina, a sada je poznato i koji je klub u pitanju. The post GOTOVO: Piksi doveo Duška Tošića, vrtoglava plata za bivšeg štopera Zvezde… appeared first on HotSport - Najnovije sportske vesti - Sve na jednom mestu.\nPiksi spremio pravo bogatstvo za Tošića!\nDuško Tošić, standardni prvotimac Bešiktaša, u narednih nekoliko dana, možda i sati, potpisaće ugovor sa kineskim Gvangžuom R&F koji s klupe predvodi Dragan Stojković Piksi.\nTošić dobio ponudu koju neće odbiti!\nDuško Tošić je dobio ponudu koja se ne odbija i navodno je već pred potpisom ugovora. "Hurijet" piše da je srpski defanzivac i reprezentativac otišao u Kinu gde će obaviti završne pregovore sa ekipom Gvanžu R&F. Taj tim predvodi sa klupe Dragan Stojković Piksi, nema sumnje da je i on imao značaj u završavanju ovog transfera. Popularni list u Turskoj piše da bi Tošić trebalo da zarađuje oko 5,8 miliona evra godišnje, što će ga učiniti najplaćenijim srpskim fudbalerom posle Nemanje Matića. Tošić već ima 33 godine i nema sumnje da je ovo za njega kruna karijere kada se radi o jačini ugovora.\nDuško Tošić u Kini, Bešiktašu pet miliona evra\nSrpski reprezentativac Duško Tošić otputovao je u Kinu, gde će, kako se očekuje, potpisati trogodišnji ugovor sa Gvanžuom, javlja turski Hurijet. Prema navodima tog dnevnika, Bešiktaš će od transfera dobiti pet miliona evra, dok će Tošićeva godišnja plata iznositi 5,8 miliona evra.\nTošić ide kod Piksija i oduvao je skoro sve Srbe po zaradi: Samo je Matić ostao ...


Rehabilitacijom se briše osuda i prestaju sve njene pravne posledice, a osuđeni se smatra neosuđivanim. Ona nastaje ili na osnovu samog zakona (zakonska rehabilitacija) ili po molbi osuđenog lica na osnovu sudske odluke (sudska rehabilitacija).\nZakonska rehabilitacija se daje samo licima koja pre osude na koju se odnosi rehabilitacija nisu bila osuđivana ili koja su se po zakonu smatrala neosuđivanim. Zakonska rehabilitacija se primenjuje, ako:\nČlan 100. Krivičnog zakonika („Sl. glasnik RS“, br. 85/2005, 88/2005 – ispr., 107/2005 – ispr., 72/2009, 111/2009, 121/2012 i 104/2013) predviđa da licu koje je više puta osuđivano sud može dati rehabilitaciju samo ako su ispunjeni uslovi iz čl. 98. i 99. ovog zakonika u pogledu svakog krivičnog dela za koje je osuđeno. Sud će dati rehabilitaciju ako nađe da je osuđeno lice svojim vladanjem zaslužilo rehabilitaciju i ako je, prema svojim mogućnostima, naknadilo štetu prouzrokovanu krivičnim delom, pri čemu je sud dužan da uzme u obzir i sve druge okolnosti od značaja za davanje rehabilitacije, a posebno prirodu i značaj dela.


Apatinska pivara – reciklaža, ekologija i održivo poslovanje - Beer Style\nApatinska pivara – reciklaža, ekologija i održivo poslovanje\nApatinska pivara svoj pozitivan uticaj u Srbiji ostvaruje kroz odgovornu konzumaciju, održivu proizvodnju piva, doprinos zajednici i dobru kulturu poslovanja.\nBiti uspešan u biznisu danas znači pre svega biti odgovoran prema zajednici u kojoj se posluje i imati spreman odgovor na izazove kao što su klimatske promene, smanjenje plastike u ambalaži, odgovorno konzumiranje i mnoge druge. Baš stalnim radom, postavljanjem i dostizanjem zacrtanih ciljeva u domenu napretka zajednice u kojoj posluje, kompanija Molson Coors i Apatinska pivara zaslužile su da ih prepoznaju kao kompanije koje ostavljaju pozitivan trag u poslovanju. Zaposleni u Molson Coors-u su veoma posvećeni misiji da podižu svest o odgovornom konzumiranju alkohola, ekološkim standardima, poboljšanju zdravlja i doprinose zajednici u kojoj žive i rade.\nKompanija Molson Coors je zacrtala da do 2025. godine što više ambalaže kompanija može da se koristi višekratno, da može da se reciklira, da bude kompostabilno i biorazgradivo. Ova odluka je samo deo skupa novih globalnih ciljeva za ambalažu u cilju smanjenja plastike u ambalaži.\n„Održiva budućnost je naša odgovornost i veoma smo motivisani i predani tom cilju, kao globalna pivara sa snažnom porodičnom baštinom. Plastični otpad predstavlja jasan ekološki izazov, i kao kompanija koja proizvodi robu široke potrošnje, mi imamo važnu ulogu u davanju doprinosa rešenju globalne krize sa otpadom“ – kažu u ovoj kompaniji.\nKljučni element za ukupnu strategiju kompanije Molson Coors za 2025. godinu jeste težnja ka cirkularnoj ekonomiji. Mere poput prikupljanja čiste vode za ponovnu upotrebu, pretvaranje otpadne vode u biogas za energiju na lokaciji, implementacija programa za zaštitu vode u saradnji sa zajednicama za ugrožene lokacije, samo su deo napora da se primene principi cirkularne ekonomije.\nKao deo Molson Coors-a, Apatinska pivara uspešno prati i realizuje postavljene ciljeve u oblasti održivosti do 2025. godine među kojima je inastojanje da se konstantno ostvaruje pozitivan uticaj na poslovanje, zajednicu i okolinu u kojoj posluje. Svoj pozitivan uticaj u Srbiji ostvaruje kroz odgovornu konzumaciju, održivu proizvodnju piva, doprinos zajednici i dobru kulturu poslovanja.\nKroz kampanju „Kad pijem, ne vozim“, Apatinska pivara već 13 godina edukuje javnost o odgovornom konzumiranju i rizicima pod dejstvom alkohola. Aktivnosti koje Pivara organizuje posvećene su cilju da se do 2025. godine, zajedno sa najvećim svetskim proizvođačima alkoholnih pića i u saradnji sa državama širom sveta, smanji neodgovorna i neprimerena konzumacija alkohola za 10 odsto. U okviru kampanje „Kad pijem ne vozim“ Apatinska pivara tradicionalno Upravi saobraćajne policije donira alkometre najsavremenije generacije, kako bi podržala efikasniju kontrolu saobraćaja.\nKako je cilj grupacije da se do 2025. godine dostigne „zero waste to landfill“, odnosno da se ništa ne odlaže na deponije, kampanjom „Reciklirajte i Vi“ Apatinska pivara lokalno efikasno podstiče pravilno odlaganje ambalažnog otpada i širi svest o važnosti reciklaže. Prošle godine, Apatinska pivara i SEKOPAK su tokom 26. Drinske regate postavili reciklažne setove kutija za prikupljanje različitih vrsta otpada. Prikupljeno je i selektovano 140 kilograma otpada – aluminijumskih limenki koje su odnete na reciklažu.\nZaposleni u Pivari ponosni su na doprinos zajednici kroz učešće u brojnim sportskim humanitarnim akcijama, ali i na negovanje dobre kulture poslovanja. Od prikupljanja čepova za akciju „Čep za hendikep“ do pošumljavanja Ada Huje, u Dunavskom parku u Beogradu, zaposleni Apatinske pivare su spremni sopstvenim primerom i trudom da izgrade budućnost dostojnu generacija koje dolaze.\nKRAFT PIVO IZ LIDLA: Probali smo Eichbaum Imperial IPA\nKiza Nenadmašivi, poznatiji na mreži kao Lord Keezah i neko ko nema dlake na jeziku kada je reč o oceni piva, za vas ocenjuje najtraženije kraft pivo iz Lidla.


DODIK: Važno je što je novi komesar Evropske komisije iz Mađarske | Happy BSC portal\nPOLICIJSKA AKCIJA: Upali u lokal, uhvatili 2 muškarca na delu i odmah uhapsil...\nDODIK: Važno je što je novi komesar Evropske komisije iz Mađarske\nSrpski član Predsedništva BiH, Milorad Dodik, rekao je danas da se raduje sastanku sa novoizabranim rukovodstvom Evropske komisije, naročito sa komesarom za susedstvo i proširenje Laslom Tročanjijem, koji dolazi iz Mađarske, što je, kako je rekao, veoma važno.\n- Mislim da je veoma važno što novi komesar Tročanji dolazi iz Mađarske, oni imaju bolji senzibilitet nego druge evropske zemlje kada je reč o Balkanu - rekao je Dodik novinarima u Banjaluci.\nOn smatra da će Evropska komisija biti suočena sa nizom unutrašnjih pitanja, pre svega problemom migracija, evra i Bregzita, koje bi trebalo da reši u okviru Evrope.\n- Kada je reč o politici proširenja, značajna liberalna grupacija oko Makrona je protiv proširenja i to će biti veoma teško prevazići dok Evropa ne reši probleme koje sam naveo - rekao je Dodik.\nIstakao je da su resursi EU za proširenje i podršku proširenja značajni, ali da se u BiH moraju sagledati svi izazovi.\n- Zapadna Evropa treba radna mesta i to dovodi do populacionih problema. Ođednom su shvatili da dolazak migranata treba zaustaviti jer ima niz problema, socijalnih, obrazovnih, verskih i drugih. Oni se orijentišu na zaustavljanje migranata i pokušavaju da bazen za radnu snagu preusmere ovde, u zemlje koje bi sutra postale članice EU - istakao je Dodik.


Gospodin Jekić je, podsetimo, na video kaseti poslao svoje viđenje događaja od 15. januara 2000. godine i u kojem on, između ostalog, kaže: "U izveštaju Gradskom SUP nisam spomenuo da je sedam dana pre ubistva Arkan imao sukob sa Markom Miloševićem na jednom splavu i da ga je Arkan tom prilikom ošamario. Činilo mi se da je za mene bilo opasno da spomenem Marka i Radeta. Jer, Rade je bio zadužen da vodi računa o njemu…" rekao je Jekić. Inače, Jekićevo kazivanje u kameru mnogi su skloni da ospore jer jedno je u pravnoj nauci govoriti neobavezno šta čoveku padne na pamet, a drugo je sve to isto zvanično reći na sudu. Kako "Glas" saznaje, postoji i posebna pravna procedura po kojoj njegove reči mogu biti ozbiljan prilog sudskom procesu.\nSvetlana Ražnatović specijalno za "Glas"\nRedakcija "Glasa javnosti" želela je da, pišući o ovom događaju, dobije i izjavu gospođe Svetlane Ražnatović, udovice Željka Ražnatovića. Gospođa Ražnatović prihvatila je našu molbu i specijalno za čitaoce "Glasa" daće uskoro ekskluzivnu izjavu i svoje mišljenje o, pre svega, pisanju u novinama, a potom i o događaju.\nPrema neformalnom pričanju poznavalaca tog događaja, sledi dalji tok događaja. Atentatori su i dalje smišljali kako da izvrše svoje gnusno delo i došli do zaključka da to treba da bude nedelja 15. januar. Plan "A" sastojao se od sledećeg: zbog što manjeg rizika u odajama hotela, da Željka Ražnatovića izvedu do vozila "audi 8" (istog vozila u kojem je pre izvesnog vremena ubijen Ćanda), parkiranog ispred hotela "Interkontinental".\nNe zna se ko je dovezao taj "audi" i tu je trebalo da bude obavljena egzekucija. Rezervni plan "B" bio je da se Željku Ražnatoviću ponudi da sedne u to vozilo, navodno da ga isproba, i da ga u toku vožnje, ili prilikom parkiranja, neko sačeka i ubije. Treći plan "V" bio je varijanta da ako propadnu prethodna dva, ljudi uđu u "Interkontinental", osmotre dobro situaciju i u najpovoljnijem momentu izvrše zločin.\nDva dana uoči zločina u hotelu, ekipa koja je bila spremna za izvršenje atentata, proslavljala je Srpsku novu godinu na Paliću. Bilo je 13. januara uveče, kao i prilikom svakog dočeka Nove godine, veselo i bučno. Prilikom te proslave Dobrosav Gavrić, Milan Đuričić i Dragan Nikolić, zvanično optuženi za ubistvo Željka Ražnatovića Arkana, slikali su se i ta fotografija je objavljena u jednom broju "Ilustrovane politike", a javni tužilac Nebojša Maraš zatražio je prilikom jednog suđenja od suda odobrenje da istu sliku predoči Dobrosavu Gavriću. Sudija Dragoljub Đorđević je to odbio, a tužilac Maraš je objasnio da je hteo da sud uporedi garderobu u kojoj je Gavrić bio na tom slavlju sa odećom koju je nosio u trenutku ubistva.\nPosle lude proslave, što bi u narodu rekli kao da je poslednja, ekipa se vratila u Beograd, dobro se odmorila i čekala za Ražnatovića, Mandića i Garića sudnji dan.\nSutra: Kako je propao plan "A"


GSS FBiH - Potražna akcija Plješevica uspješno završena\nPotražna akcija Plješevica uspješno završena\nKreirano: 16 Decembar 2018\nKako smo javili u toku dana da se traga za migrantima koji su uputili poziv za pomoć tako Vas možemo obavijestiti da je u 19:15h ekipa GSS - stanica Bihać pronašla 4 (četiri) izgubljene osobe. Dvije osobe su u jako teškom stanju sa promrzlinama opasnim po život a dvojica jako pothlađeni al ne i životno ugroženi. Trenutno se nalaze u objektu koji je bio najbliži lokaciji pronalaska u kojem je pronađeno još dva migranta. U toku cijelog dana ekipe GSS - stanice Bihać su pronašli i drugih dvadeset lica koji su lutali šumama Plješevice te ih zbrinuli i prebacili na sigurno.\nSlijedi transport povrijeđenih lica prema Bihaću a pomoć je zatražena i od mehanizacije koja je raspoloživa kako bi se probio put što bliže spasilačkih ekipa da bi transport bio što brži.\nOvim je potražna akcija spašavanja uspješno okončana a Gorska Služba Spašavanja - Federacije Bosne i Hercegovine može biti ponosna na svoje članove i stanice u sastavu jer je za nepunih pola sata podignuta pripravnost i na raspolaganje se stavilo više od 40 (četrdeset) spasilaca iz FBiH.\nGSS stanica Bihać od sinoć u potražnoj akciji.\nDešava drama na Pljesevici a dobili su poziv od kolega iz HGSS, koji su zaprimili poziv putem 121, da se grupa migranata nalazi negdje u planini, da ne znaju uopšte na kom su djelu i sta da rade. Po informacijama situacija je izuzetno teška i u koliko ne stigne pomoc, uslijedit ce tragedija.\nGSS Federacije Bosne i Hercegovine sa stanicama koje su u sastavu stavlja se u stanje pripravnosti.


Pre tačno 20 godina poslednji srpski vojnik je napustio Kosovo i Metohiju - infoBirač\nPotisivanjem Vojno-tehničkog sporazuma u Kumanovu stvoreni su uslovi za povlačenje Vojske Jugoslavije i MUP Srbije sa Kosova i Metohije, a u isto vreme počeo je ulazak snaga KFOR-a. Kada su 9. juna 1999. godine stavljeni potpisi na Kumanovski sporazum pored prekida NATO agresije na tadašnju SR Jugoslaviju, jedna od ključnih odredbi podrazumevala je povlačenje VJ i policije Republike Srbije sa prostora Kosova i Metohije, za šta su srpski vojnici i policajci imali rok od 11 dana.\n– Otišli su dvanaest časova kasnije od predviđenog roka, čekajući da zaglavljenim kosovskim putevima prvo prođe jedna vojno-policijska kolona iz Kosovske Mitrovice. Za istoriju neka ostane zapisano da je na svakom od ovih vozila stajala zadenuta po jedna jugoslovenska zastava- preneli su tada mediji.\nTransparent koji je postavljen svojevremeno kao znak dobrodošlice VJ na nadvožnjaku na Merdarama “Nema nam drugog puta, od puta na Kosovo”, Albanci su spalili pošto je poslednji srpski vojnik prešao na terotoriju centralne Srbije.\n– Zatim je pogledao na sat i rekao “Vreme je da se krene” – preneli su tada mediji.\nTog 9. juna 1999. godine, posle pet dana pregovora, potpisan je “istorijski dokument” koji je označio prekig NATO agresije na tadašnju SR Jugoslaviju, koja je trajala 78 dana. Potpisnici Kumanovskog sporazuma bili su, u ime međunarodnih snaga NATO i KFOR britanski general Majkl Džekson, a ispred SR Jugoslavije policijski general Obrad Stevanović i general-pukovnik Vojske Jugoslavije Svetozar Marjanović.\nRezultate pregovora saopštio je Britanac u 23:45 časova izlaskom ispred vojnog šatora, gde je poručio da se “Sporazumom stvaraju uslovi za prekid bombardovanja, raspoređivanje mirovnih snaga na KiM i postupno povlačenje jugoslovenske vojske”. Neke od odredbi bile su obavezujuće za obe strane, čin potpisivanja bio je uvod u uspostavljane vlasti UN na teritoriji AP KiM na osnovu rezolucije 1244 koja je doneta narednog dana na sednici Saveta bezbednosti, što je bio uvod u pogrom 300.000 Srba i drugih nealbanaca sa prostora KiM.


Oktobar 08, 2019 12:02\nPremijerka Ana Brnabić rekla je, na otvaranju četvrte konferencije Kine i 17 zemalja centralne i istočne Evrope o saradnji u oblasti inovacija, da učešće ministra za nauku tehnologiju Kine šalje snažnu poruku da ta zemlja vidi Srbiju kao ključnog partnera u razvoju inovacija.\nBrnabićeva je podsetila na kinesku mudrost - kada duva jak vetar neko gradi zid, a neko vetranjču, i izrazila očekivanje da će vetar golobalnih tehnoških promena biti usmeren u vetrenjače.\nPremijerka je rekla da je Srbija od 1. januara ove godine najkonkurentnija zemlja u Evorpi kada je reč o uslovima za investicije u oblasti istraživanja i razvoja.\nKako je rekla, Srbija ima istorijsku privilegiju, pošto nama pripadaju dva gorostasa naučne misli - Nikola Tesla i Mihajlo Pupin, ali i Milutin Milanković i Mileva Ajnštajn.\nSrbija snažno podržava inicijativu Pojas i put, verujući da joj donosi razvoj i prosperitet, kao i priliku da u najvećoj mogućoj meri iskaže svoje potencijale u inženjerskom znanju, izjavio je ministar zadužen za inovacije i tehnološki razvoj Nenad Popović na otvaranju četvrte konferencije.\n"Zajednička vizija razvoja i inovacione budućnosti Kine i Centralne i Istočne Evrope, kao jednu od ključnih tačaka, danas ima upravo Srbiju i Beograd. Postoji srpska narodna mudrost, koja kaže: drži se novog puta i starog prijatelja. To je najkraće i najtačnije objašnjenje značaja kineske inicijative Pojas i put za Srbiju - novi put svile, uz oslonac na naše stare prijatelje iz Kine", rekao je Popović.\nMinistar je kazao da je "jedna Kina, a da je Srbija jedna i jedinstvena, na celokupnoj svojoj teritoriji" i da je to politika dveju zemalja, koja se stalno potvrđuje u susretima dva predsednika, Aleksandra Vučića i Si Đinpinga.\n"Inovacijama je mesto, pored naučnih institucija, i u privredi i industriji. Inovacije podižu našu industriju, jačaju našu zemlju i doprinose podizanju kvaliteta života građana u svim zemljama učesnicama inicijative Pojas i put", rekao je Popović.\n"Zato Srbija snažno podržava inicijativu Pojas i put, verujući da ona našoj zemlji donosi razvoj i prosperitet, kao i priliku da u najvećoj mogućoj meri iskaže svoje potencijale u inženjerskom znanju", poručio je Popović.\nKina podstiče tehnološke inovacije\nVlada Kine podstiče istraživanja i tehnološke inovacije, kao i ubrzanje izgradnje države inovativnog tipa i naučno-tehnološke države, rekao je Vang Džigang, ministar za nauku i tehnologiju Kine.\n"Kroz mehanizam saradnje sa 17 država centralne i istočne Evrope stvoriće se bolja zajednica inovativne saradnje. Naša želja je da se pojača saradnja između vlada, univerziteta, naučno-istraživačkih institucija i preduzeća iz 17 evropskih zemalja i Kine", kaže kineski ministar.\nVažno partnerstvo sa Kinom\nAna Brnabić je rekla da je partnerstvo sa Kinom u svim aspektima izuzteno važno.\n"Srbija je zemlja koja je po najnovijem izveštaju startap ekosistemima jedna od top pet zemalja u svetu po talentu, jedna od najboljih pet zemalja na svetu po "blok čejn" tehnologiji, i jedna od 10 najboljih u svetu gejming industriji", ukazala je premijerka.\nIstakla je da je Srbiji ukazana velika čast, što je Beograd mesto gde se održava četvrta konvencija.\nMihajlovićeva sa britanskom ambasadorkom o Moravskom koridoru 0\nMali: Srbija je u ovom trenutku ekonomska zvezda 16\nMihajlović: Umesto dizel pravićemo lokomotive na gas 22\nStrategija za razvoj vinarstva i vinogradarstva do kraja februara 14\nStevanović: Podrška Nemačke od ključnog značaja 9


Grčka policija privela 25 maloljetnih migranata tokom protesta u kampu - antimigrant.ba\nGrčka policija privela je 25 maloletnih migranata bez pratnje koji su učestvovali u demonstracijama u kampu Filakio blizu grčko-turske granice tražeći da im se uzmu u razmatranje zahtevi za azil, saznaje se iz policijskih izvora.\nGrčka je u martu prekinula procesuiranje zahteva za azil, kada je Turska otvorila svoje granice ka Evropi i kada se hiljade migranata i izbeglica nagomilalo na kopnenoj grčko-truskoj granici.\nU aprilu zbog mera uvedenih za sprečavanje širenja pandemije COVID-19, službe za azil i druge grčke javne službe su radile usporeno.\nKomesarka Saveta Evrope za ljudska prava Dunja Mijatović prošle nedelje je izrazila zabrinutost zbog novog zakona i česte upotrebe mere pritvora za tražioce azila.\nGrčka u petak preuzima rotirajuće predsedavanje Savetom Evrope.\n“Nemamo nameru da krijemo manjkavosti našeg sistema i trudimo se da se sa njima suočimo”, rekao je danas na video konferenciji pomoćnik grčkog ministra spoljnih poslova Miltijadis Varvicijotis.\n“Kao što znate, naši kapaciteti su iscrpljeni tako da se naše inicijative preuzimaju na evropskom nivou, i već smo imali odredjen uspeh sa Luksemburgom i Nemačkom”, rekao je on.


UEFA obavestila Zvezdu: Ključ na tribinu, uslovno | MTELCG\nUEFA obavestila Zvezdu: Ključ na tribinu, uslovno\nMondo saznaje da je u petak u prepodnevnim časovima na adresu Ljutice Bogdana 1a stigao dopis iz Niona i da se odnosi samo na incidente tokom meča Crvena zvezda - Keln.\nStrepe i Rusi\nCrveni igraču broj "12"\nU šturom pismu poslatom iz Niona jasno stoji samo da se kazna odnosi na meč sa Kelnom i koja je konkretno sankcija u pitanju, ali ne i na koju se tribinu ona odnosni, kao i šta je tačno prekršaj za koji je srpski klub kažnjen.\nPretpostavka je, preneo je izvor našeg portala, da je Zvezda kažnjena zbog bakljade koju su priredili navijači nemačkog kluba smešteni u "kavez" između južne i zapadne tribine.\nOdgovor na ovo pitanje posebno je važan pravnom timu crveno-belih kako bi se odredio prekršaj koji će u naredne dve godine, eventualno, aktivirati uslovnu kaznu i automatsko zatvaranje dela stadiona.\nUEFA je paralelno sa postpukom protiv Crvene zvezde pokrenula i onaj protiv Kelna po tri osnova: paljenje baklji, ubacivanje baklji u teren, materijalna šteta na stadionu. U međuvremenu, Nemci su zbog incidenata u Londonu tokom meča sa Arsenalom uspeli žalbom da ublaže kaznu koja sada glasi: uslovna zabrana prodaje ulaznica navijačima za narednu utakmicu u gostima tokom dve godine i 27.000 evra, uz obavezu kontaktiranja čelnika Arsenala u periodu od 30 dana radi naknade štete. Ako prekršaji iz Beograda budu značili i aktiviranje ove uslovne kazne za Keln, pravni tim Crvene zvezde mogao bi da izvuče dragocene pouke za proces koji je i dalje u toku.


Premijer ZDK Fikret Plevljak razgovarao je sa direktorima i odgovornim urednicima radio stanica sa područja Zeničko-dobojskog kantona o problemima sa kojima se susreću i prijedlozima za poboljšanje informativnih program i slušanosti.\nRečeno je da će Vlada ZDK i ove godine, uz malo opravdano zakašnjenje, pomoći sve medijske kuće na području kantona u skladu sa trenutnim finansijskim mogućnostima i planiranim ovogodišnjim budžetom. Istaknuto je da neke radio stanice sa područja ZDK imaju odličan program sa kvalitetnim informativnim segmentima, a isto tako da ima radio stanica koje samo odrađuju posao uz puštanje muzike i reklama bez aktivnog učešća voditelja. Da bi se što lakše izbjegli problemi u poslovanju radio stanica Vlada ZDK će u narednom periodu finansijski pomoći rad medija, ali će u planiranju budžeta za narednu godinu predvidjeti posebnu stavku sa sredstvima za finansiranje u oblasti informisanja.\nNa sastanku je razgovarano i o formiranju asocijacije radio-televizijskih stanica ZDK sa kojom bi se poboljšala saradnja između medijskih kuća.


Konfuzija oko gašenja Fonda za zaštitu životne sredine - Gradjevinarstvo.rs\nKonfuzija oko gašenja Fonda za zaštitu životne sredine\n06.11.2012. | Tanjug\nPosle gašenja Fonda životne sredine, opštine Pomoravskog okruga moraju da prekinu započete investicije ugovorene sa fondom o zajedničkom finansiranju, pri čemu navode da ne znaju ko je preuzeo nadležnosti ugašenog fonda.\nU opštini Despotovac otkazana je izgradnja Vizitorskog centra u prirodnom dobru Lisine, u dve srednje škole: Gimnazija i Mašinsko elektrorotehnička u Paraćinu, bili prekinuti su, pa nastavljeni radovi na projektu unapređenja energetske efikasnosti.\nRadovi na Reciklažnom centru u Paraćinu, koji se takođe finansiraju najvećim delom sredstvima ovog fonda, nisu prekinuti, zahvaljujući strpljenju izvođača radova konzorcijumu "Spektar invest", ali dokle će biti strpljenja, izjavio je koordinator projekta ispred Skupštine opštine Ivan Ružić. Fond se za Reciklažni centar u Paraćinu obavezao ugovorom na 22,5 miliona dinara, a za projekat unapređenja energetske efikasnosti srednjih škola u ovom gradu na 24 miliona dinara. Za izgradnju Vizitorskog centra, Fond za zaštitu životne sredine, obavezao se na oko 20 miliona dinara, a opština na deset miliona.\n- Ovaj projekat je dobio podršku Ministarstva životne sredine, rudarstva i prostornog planiranja, s obzirom na višestruku funkciju u cilju unapređenja turizma u regiji koja obuhvata južni Kučaj i planinu Beljanicu, od koga Despotovac mnogo očekuje – rekao je novinarima predsednik opštine Despotovac Mališa Alempijević.\nSve priprema za izgradnju obavljene su sa republičkim organima, na tenderu izbarana najbolja ponuda i kada je konačno trebalo da počne izgradnja, saznali smo da je Fond ugašen i da od ugovorenih sredstava za sada nema ništa, istakao je Alempijević.\n- U međuvremenu izabrani izvođač radova je najavio tužbu protiv Skupštine opštine zato što u planiranom roku nije uveden u posao – rekao je Alempijević i dodao da mu "još samo treba da završi na sudu".\nU Despotovcu i Paraćinu, tvrde da ne mogu da dobiju informaciju, zašto su i dali su privremeno ili konačno odbijeni ugovori koje su potpisali sa Fondom za zaštitu životne sredine i koje pravni naslednik ugašene institucije.\nSPEKTAR INVEST PARAĆIN, SRB\n035 564 713\nOdnošenje smeća i reciklaža otpada Investicije


VojvodinaCafe - Nevine žrtve izbegličke krize\nNevine žrtve izbegličke krize i bodljikave ograde\nVest objavljena: 21.10.2015 11:24\nSrne i jeleni kojima su prirodna staništa šume na granici Mađarske, Srbije i Hrvatske naleteli su na žicu, teško se povredili i uginuli u teškim mukama, prenosi B92. Slike unesrećenih životinja je na svom profilu na Fejsbuku postavio Janoš Horvat uz komentar: "Besmislen i glup potez prouzrokovao je smrt nevinih stvorenja. Ovo su nove žrtve ograde koja neće rešiti problem jer se on mora rešavati tamo gde je nastao. Sličan horor možete viđeti i u Nacionalnom parku Dunav-Drava".\nProstor koji je sada ograđen žicom prirodno je stanište raznih vrsta divljači koje ovuda migriraju u velikim krdima, ponekad i do 1.000 životinja odjednom.\nInače, žilet-žica je naročito opasna vrsta bodljikave žice koja umesto uobičajenih šiljaka ima žilete koji teško ranjavaju svako biće koje se približi.\nKada je Mađarska pokušala da nabavi žicu, neka preduzeća su odbila da je prodaju toj zemlji, uz objašnjenje da su previše okrutne i da se nikad ne koriste za sprečavanje prolaska ljudi, kao i da ograda ionako ništa neće rešiti.\nUPOZORAVAMO DA SU FOTOGRAFIJE UZNEMIRUJUĆE, te ako želite da ih pogledate, možete na ovom linku.


Povodom pola veka poslovanja u Srbiji, Coca-Cola sistem donirao opremu za 12 kuhinja u Srbiji - Bizlife.rs\nNovi IGRAČ na evropskom nebu: Poljaci KUPUJU nemački Kondor\nNovembarski prosek „jači“ za 1.300 dinara\nSvet će „spasti“ na pet-šest valuta\n14:41 Beograd, 25/04/2019\nPoseta je organizovana povodom donacije narodnim kuhinjama, koja je najavljena u oktobru 2018. godine a realizovana je u okviru obeležavanja 50 godina poslovanja Coca-Cola sistema u Srbiji.\nOsim narodne kuhinje u Paraćinu, šporete, kazane, mašine za sečenje i pripremu hrane u ukupnoj vrednosti od 6 miliona dinara, dobilo je još 11 narodnih kuhinja širom Srbije.\n“Ponosni smo što danas imamo priliku da se uverimo koliko je nova oprema važna za kvalitetniju i bržu pripremu obroka, posebno imajući u vidu značaj narodnih kuhinja za veliki broj građana Srbije. Na donaciju i pomoć narodnim kuhinjama gledamo kao na najhumaniji gest, jer je Coca-Cola sistem upravo ovim gestom podržao hiljade porodica i dece u Srbiji”, izjavio je predsednik Crvenog krsta Srbije prof.dr Dragan Radovanović.\nCrveni krst Srbije upravlja radom 76 narodnih kuhinja čije usluge koristi više od 35.000 ljudi. Trećinu svih korisnika narodnih kuhinja čine deca. U Paraćinu ima 750 korisnika narodnih kuhinja, a obroke na distributivnom punktu u prostorijama Crvenog krsta svakodnevno dobija 350 ljudi.\n“Kao kompanija koja više od pola veka posluje u Srbiji, uvek smo nastojali da pružamo građanima više I od najkvalitetnijih napitaka. Zato smo ponosni što iz dana u dan vidimo da je naš doprinos vidljiv širom Srbije, a posebno nas raduje što smo sa našim dugogodišnjim partnerima stali uz građane Paraćina kojima je naša pomoć najpotrebnija. ” izjavio je Svetoslav Atanasov, generalni direktor kompanije Coca-Cola HBC Srbija.\nOprema za pripremu obroka u narodnim kuhinjama širom Srbije donirana u je saradnji sa Crvenim krstom Srbije i Fondom B92.


Verbić: Ko smatra da pomoć nije fer, neka je vrati\nBEOGRAD - Ministar prosvete, nauke i tehnološkog razvoja Srđan Verbić izjavio je danas da oni predstavnici sindikata koji smatraju da pomoć od 7.000 dinara nije fer, mogu to da vrate u republički budžet.\n"Vlada je odlučila da uplati jednokratnu pomoć svim zaposlenima u prosveti i to nije pomoć za sindikate, već za prosvetne radnike", rekao je Verbić novinarima.\nOn je naveo da predstavnici sindikata koji su time nezadovoljni mogu da vrate tu pomoć.\nNa pitanje da li to znači novi štrajk, on je rekao da ne znači.\n"Siguran sam da ovo nije glas svih predstavnika sindikata", rekao je Verbić.\nNavodeći da su sindikati bili veoma konstruktivni posleđih meseci i da su imali dobar dijalog, on je rekao da može da se primeti da ove godine po prvi put nismo imali 1. septembra štrajk upozorenja.\n"Mislim da smo svi svesni situacije da je 7.000 dinara prosto realno i da su jedino prosvetni radnici dobili bilo kakvu pomoć. Da je to mnogo, nije, to je skromna pomoć, ali u ovom trenutku jedina moguća. Mislim da je svakako bolje dati ovu pomoć, prosvetnim radnicima je ona potrebna", rekao je Verbić ponavljajući da to nije pomoć za predstavnike sindikata.\nKada je reč o povećanju plata, ministar je naveo da nijednog trenutka dok je trajao štrajk nije bilo priče o tome da li će biti povećanje i koliko će biti povećanje plata.\n"Kada je prestao štrajk tada smo pričali o nečem drugom, a pričali smo pre svega o sistemu plata odnosno zakonu o platama i platnim grupama. To je problem koji je i dalje nerešen i taj problem treba sistemski da resavamo. Nijednog trenutka dok je trajao štrajk mi nismo pričali o tome da li će biti povećanje i koliko će biti povećanje plata", rekao je Verbić.\nOn je istakao da mora da se konstatuje da je najavljeno povećanje plata za prosvetne radnike najveće od svih sektora.\nMeđutim, kako kaže, ne treba očekivati da bilo ko bude zadovoljan bilo kojom pomoći i bilo kakvim povećanjem plata.\n"Bićemo zadovoljni kada plate počnu stabilno da rastu, ali u ovom trenutku ono što je realno i ono što možemo to je upravo ovo", zaključio je Verbić.\nSkupština Srbije razmatra danas dopune Zakona o budžetu za 2015. godinu kojima je predviđena jednokratna pomoć za zaposlene u prosveti od 7.000 dinara.\n« Haradinaj: Vlast da poništi sporazume o ZSO i demarkaciji Vučić opoziciji: Prošlo je vreme devedesetih »


Mirković: Nasilju nema mesta bilo gde u Srbiji - Studio B\nMirković: Nasilju nema mesta bilo gde u Srbiji\nMirković: Nasilju nema mesta bilo gde u Srbiji Tanjug\nObjavljeno: 11.08.2019. 16:46 Izmenjeno: 11.08.2019. 16:46\n„U redu je imati drugačije mišljenje, ali je apsolutno nedopustivo da agresivna manjina teroriše i napada svakog ko ne misli kao oni i to čine bukvalno svuda i na svakom mestu“, ističe Mirković.\nŠef odborničke grupe SNS u Skupštini grada Beograda Aleksandar Mirković ocenio je da je sinoćni napad na Predsedništvo nastavak nasilja koje sprovode takozvani studenti „kojima šefuju i koje finansiraju Ðilas, Jeremić, Ovradović i Bastać“ uz poruku da nasilju i takvom ponašanju nema mesta bilo gde u Srbiji.\n„Najnovije divljanje Ðilasovih plaćenika, sakrivenih iza nekakve organizacije nebuloznog imena 1 od 5 miliona, jer realno predstavljaju manje od pet odsto građana Srbije, novi su dokaz da sem mržnje, nasilja, huliganskog ponašanja nemaju šta drugo ni da ponude, a ni da urade“, ističe Mirković, saopštio je Gradski odbor SNS.\n„Pozivam ih još jednom da prestanu sa napadima i fizičkim razračunavanjem sa svakim ko ne podržava Ðilasa, Jeremića i Obradovića, jer nasilju i takvom ponašanju nema mesta ni u Beogradu niti bilo gde u Srbiji“, istakao je Mirković.\nOn navodi da su vešala, upad sa motornom testerom u RTS, pozivanje da se kamionom zgaze policajci, napadi na radnike Gradske čistoće, kao i sinoćni napad na Predsedništvo „slika i prilika politike mržnje propalog SzS-a i krajnje vreme je da se sa tim prestane“.\nOn poručuje da će „izbori koji nam predstoje pokazati da svi rezultati koje su postigli gradska i republička vlast na čelu sa predsednikom Aleksandrom Vučićem su od interesa svim građanima i naša ubedljiva pobeda biće najbolji odgovor Ðilasu, Jeremiću, Obradoviću i njihovim poltronima na kontinuriano nasilje i mržnju koju sprovode mesecima unazad“.


četvrtak, 16 novembar 2017 14:15\n- Obuka zaposlenih u institucijama i ustanovama koje pružaju različite vidove usluga, ima za cilj njihovo upoznavanje sa određenim oblicima diskriminacije na koju nailaze Romkinje zbog postojanja predrasuda i stereotipa o romskoj populaciji, izjavila je Ana Saćipović i dodala da se na ovaj način želi povećati i dostupnost usluga Roma u ostvarivanju njihovih, zakonom zagarantovanih prava.\nsreda, 15 novembar 2017 08:55\nSredstvima Opštine Prokuplje danas su počeli radovi na rekonstrukciji puta i mosta u selu Gornja Bejašnica.\nZbog velikog značaja puta i mosta koji povezuju oko desetak sela sa Prokupljem, lokalna samouprava izdvojila je oko 1.700.000 dinara za sanaciju oštećenja nastalih usled klizišta i odrona na ovom području.\nU okviru radova predviđena je sanacija korita Bejašničke reke, što podrazumeva iskop nataloženog zemljišta, sečenje i uklanjanje krupnog rastinja i nasipanje kamena u erodiranom koritu u pojasu mosta.\nU okviru sanacije porušenog dela mosta biće uklonjena oštećena betonska konstrukcija i izgrađeno novo krilo mosta.\nKako su radovi na sanaciji puta i mosta određeni kao prioritetni zbog velikog značaja za meštane ovoga kraja njihov završetak očekuje se u najskorijem roku.\nRekonstrukcijom puta i mosta, kao i sanacijom rečnog korita Bejašničke reke, biće obezbeđeni mnogo bolji\nsreda, 15 novembar 2017 08:51\nSvetski dan borbe protiv dijabetesa profesori i učenici Medicinske škole “Dr Aleksa Savić” u Prokuplju, zajedno sa zadravstvenim radnicima Opšte bolnice, obeležili su predavanjem o ovoj bolesti radnicima kompanije “Leoni”.\nO nastanku i tipovima ove bolesti, njenoj prevenciji i lečenju govorili su učenici škole i doktor endokrinolog Ljiljana Obradović.\n- Izuzetno je važno što se ovakva predavanja organizuju u krugu fabrike. Svojim stručnim savetima nastojimo da kod radnika podignemo svest i informisanost o mnogim bolestima, pa i o dijabetesu. U Srbiji danas od ove bolesti boluje približno 750 hiljada ljudi. Direktno i indirektno troškovi lečenja šećera u krvi su izuzetno veliki, izjavila je Obradovićeva i dodala da je nakon više od 15 godina zastoja ovo prvo predavanje koje se organizuje u jednoj prokupačkoj kompaniji.\nProfesor Dragana Nikolić naglašava da je u okviru predmeta preduzetništvo i Svetskog dana borbe protiv dijabetesa dobro što se ova akcija održala u krugu firme i što su se radnici na jedan stručan i njima dostupan način upoznali sa ovom bolešću.\nZamenik generalnog direktora kompanije “Leoni” Aleksandra Pešić rekla je da je izuzetno važno što je došlo do spoja privrede i škole.\n- Ovo je prvi, a ne i poslednji put, da imamo predavanja učenika i profesora Medicinske škole našim radnicima.. Svojim dolaskom oni su se delimično upoznali i sa proizvodnim programom i organizacijom rada u fabrici. Očekujem da će ovakvih susreta u narednom periodu biti više, izjavila je ona i naglasila da je menadžment ovim potezom, predavanjem i merenjem šećera u krvi i krvnog pritiska pokazao da brine o zdravlju svojih radnika.\nPrema njenim rečima najveće blago kompanije su njeni radnici i zbog toga se preduzimaju sve mere kako bi oni imali dobre uslove za rad.\n- Posetom budućih zdravstenih radnika i njihovih profesora i stručnim predavanjem želimo da podignemo svest o tome koliko je važno imati zdrave životne navike, istakla je Aleksandra Pešić dodavši da će ona u najskorije vreme u školi održati predavanje na temu preduzetništva.\nU akciji obeležavanja Svetskog dana borbe protiv dijabetesa uključili su se i zaposleni iz prokupačkog Doma zdravlja u čijem sastavu se nalazi i svetovalište za borbu protiv ove bolesti već više od dve godine.\nZdravstveni radnici ove zdravstvene ustanove održali su predavanja u prokupačkim osnovnim školama “Nikodije Stojanović Tatko”, “9.oktobar” i “Ratko Pavlović Ćićko”.\nKoncert svetskog virtouza na harmonici u Prokuplju 29. novembra


Poklon setovi za žene - Ženski setovi online - Dr Wolfin\nPoklon setovi za žene su uvek lep znak pažnje, a posebno ako se u njima nalazi prirodna kozmetika najvišeg kvaliteta. Savršen poklon predstavljaju preparati čijim korišćenjem se postiže zdrav, svež i blistav izgled i uz koje će savremena žena izgledati negovano u svakom trenutku. Ukoliko vas zanimaju ovakvi ženski setovi, Dr Wolfin tim je za vas pripremila kombinacije najboljih prirodnih proizvoda.\nPoklon set skrojen po meri savremene žene\nDr Wolfin poklon setovi za žene predstavljaju zaista vredan dar. Naši preparati inspirisani su prirodom, a prilikom kreiranja istih oslanjali smo se na naučna istraživanja. Kao rezultat smo dobili kozmetiku visokih performansi, koja za cilj ima kožu koja je balansirana iznutra, a blistava spolja.\nIdealni poklon setovi su oni koji će joj izmamiti osmeh na lice, a proizvodi koji za rezultat imaju blistavu i svežu kožu će svakako to postići. Obradujte dragu osobu poklonom koji će negovati njenu lepotu, i ona će to sigurno znati da ceni.\nKada je u pitanju idealan izbor za poklon kozmetika se više puta pokazala kao odlično rešenje. Kvalitetne kreme za negu lica i preparati su potreba svake žene, i nešto što bi trebalo da bude deo njene rutine.\nSKIN BALANE SET\nSvaki od navedenih setova sadrži pažljivo odabrane proizvode koji u kompletu čine sveobuhvatnu negu za savremene žene koje teže ka zdravoj i negovanoj koži lica. Baš zato su ovi ženski setovi idealni za sve koji dragim damam žele da priušte izvanredno iznenađenje.\nŽenski poklon set za sve prilike\nU Dr Wolfin online prodavnici smešteni su poklon setovi pogodni za sve prilike. Sigurni smo da će svaka dama koja želi zdravu i blistavu kožu biti oduševljena kada joj uručite kozmetički set sačinjen od preparata visokog kvaliteta.\nIstražite našu online ponudu i na jednostavan način poručite proizvode za sebe ili vama dragu osobu. Uz redovnu i pravilnu negu našim preparatima, rezultati neće izostati, a ima li boljeg poklona od zdrave i negovane kože lica?


Alumina iz Zvornika će dogodine prodavati više nego što može proizvesti\nNaslovnica NAJNOVIJE Privreda Alumina iz Zvornika će dogodine prodavati više nego što može proizvesti\n10. prosinca 2013.\nZvornik – Kompanija Alumina iz Zvornika u 2014. godini bit će fabrika koja će moći prodati više proizvoda nego što može proizvesti, uz ostvarenje određene profitabilnosti, ocijenio je član Upravnog odbora i savjetnik direktora za tehničko-komercijalne poslove u ovoj kompaniji Miodrag Spasojević.\n“Sljedeća godina je presudna za sudbinu fabrike, definisanje i razvoj novih proizvoda, koji će dalje nepovratno trasirati siguran put u budućnost za dobrobit i zaposlenih i RS. Alumina će i dalje biti sfera interesovanja mnogih partnera i investitora, kao i meta mnogih nekompetentnih namjerenika”, istakao je Spasojević.\nOn je rekao da je, zahvaljujući novoj upravi, kompanija Alumina iz beznadežne situacije, otvaranjem stečajnog postupka u Fabrici glinice Birač početkom aprila ove godine, ne samo stabilizovala proizvodnju, nego i značajno povećala svoje kapacitete, vratila se na tržište i “osvojila” nove kupce.\nPrema njegovim riječima, Alumina je preživjela zahvaljujući upornosti domaćih kadrova i njihovoj velikoj želji da se odvija proizvodni proces, ponekad i po cijenu pravljenja gubitaka. Potpuni sunovrat Fabrike, koja je bila na ivici ambisa u aprilu, spriječen je mjerama Vlade Republike Srpske, koja je prepoznala značaj ove kompanije.\n“Trenutno Alumina ima veoma perspektivnu poziciju, jer je jedina fabrika te vrste u Evropi koja nije direktno vezana za proizvođače aluminijuma. U mogućnosti je sama kreirati svoje proizvodne programe”, dodao je Spasojević, jedan od najboljih svjetskih poznavalaca tehnologije proizvodnje glinice, sa više od tri decenije radnog iskustva, pri čemu oko 20 godina u poznatim zapadnoevropskim i kompanijama iz SAD.\nOn je napomenuo da je na prostorima nekadašnje Jugoslavije, svojevremeno, radilo pet fabrika za proizvodnju glinice, a danas je opstala jedino proizvodnja “bijelog praha” u fabrici u Zvorniku.\nGovoreći o današnjoj tržišnoj poziciji kompanije Alumina, Spasojević kaže da je ona bolja nego što se moglo očekivati poslije objave stečaja u Birču.\n“Obustavom prerade boksita u Mađarskoj, na nas su adresirani svi isporučioci boksita u regionu, kao i isporučioci drugih strateških sirovina. Uporedo smo postali ciljni partner za mnoge evropske i svjetske kompanije koje ili traže naše proizvode ili određeno partnerstvo u razvoju novih proizvoda iz programa koji smo definisali na bazi alumosilikatne hemije, kao i nemetalurške proizvode na bazi hidrata i glinice”, istakao je Spasojević.\nŠto se tiče planova i razvojnog programa kompanije Alumina, Spasojević je rekao je da je cilj formiranje jakog razvojnog i marketing tima, sposobih da definišu i naprave nove proizvode koji bi uključivali više znanja i obezbjeđivali veću profitabilnost, jer je to, kako kaže, jedini način za uspješnu budućnost kompanije.\nSpasojević je naveo da je ove godine, posebno u zadnjem tromjesečju, došlo do naglog pada cijene aluminijuma na berzi metala, što je primoralo vodeće svjetske i evropske proizvođače da značajno smanje svoje kapacitete, pa čak i da zatvaraju fabrike.\n“Da bi se ublažili ovi nepovoljni trendovi koji vladaju na tržištu metala, mi smo dolaskom u fabriku, u aprilu ove godine, napravili analizu svih preuzetih ugovora i shvatili da, ako nastavimo ispunjavanje postojećih ugovora pod tržišnim uslovima kakvi su bili, ne mijenjajući proizvodni program, fabrika nema budućnost da radi profitabilno. Nastavila bi raditi s gubicima, što zbog stečajnog postupka u Birču ne bi bilo moguće, tako da bi fabrika neminovno bila zaustavljena”, pojašnjava Spasojević.\nOn je dodao da je u to vrijeme bila jedinstvena odluka da se kompanija mora orijentisati na prodaju nešto kvalitetnijih proizvoda, koji su energetski manje zahtjevni, jer je snabdijevanje fabrike energentima, prije svega, gasom, nešto na šta se nije moglo računati, uzimajući u obzir njegovu cijenu.\nU tom smislu, kaže Spasojević, napravljene su dodatne aktivnosti i kontakti sa mogućim partnerima iz Evrope, te je rukovodstvo kompanije našlo dovoljno pouzdane partere iz Mađarske i nekih drugih zemalja, pa je počelo sa isporukama nemetalurških hidrata i glinica nešto modifikovanog kvaliteta.\n“Ovo nam je omogućilo određenu profitabilnost, koja je umanjena obavezama ispunjavanja preuzetih ugovora koji su naslijeđeni, a neprofitabilni i iz kojih se teško može izaći”, rekao je Spasojević.\nNavodeći da je Alumina stopostotni izvoznik, Spasojević je naveo da je novo rukovodstvo preuzelo na sebe veoma značajne internacionalne ugovore, bez čega ne bi bilo perspektive.\nNaravno, kaže on, da postoje određeni problemi koji remete ili mogu remetiti ispunjenje ugovora, odnosno gubljenje kredibiliteta firme kao poslovnog partnera.\n“Tu prije svega mislim na događaje koji su nas nedavno zadesili, kao što je blokiranje računa Alumine, blokiranje transporta željeznicom, nepotrebna politička sučeljavanja na temu fabrike, teška situacija sa velikim naslijeđenim dugovanjima i s tim u vezi obezbeđenja neophodnih obrtnih sredstava, što je dio svakodnevne borbe i teških odluka“, rekao je Spasojević.\nOn je ocijenio da je rukovodstvo Alumine pravilnim poslovnim odlukama napravilo koncept koji je siguran garant budućnosti rada i profitabilnosti ove fabrike.\n“Imamo skoro svakodnevne kontakte sa kupcima i potencijalnim poslovnim partnerima, te je, naravno, neophodno kontinuirano praćenje i prilagođavanje potrebama kupaca i dizajnu novih proizvoda i kvaliteta da bi se sačuvao postojeći trend. Ako nastavimo trend i kontinuirano prilagođavanje tržištu, budućnost rada fabrike je zagarantovana, a vjerovatno i značajnije povećanje kapaciteta, što podrazumijeva i povećanje broja zaposlenih”, zaključio je Spasojević.\nSarajevo bi uskoro moglo dobiti ulicu Billa Clintona\nBošnjačka djeca kod Zvornika ponovo nisu u školi jer ne mogu izučavati svoj jezik\nPredložena zabrana rada nedjeljom u Mostaru\nKonaković: Kandidat SDA nema nikakvu šansu u utrci za člana Predsjedništva...


košarkaška superliga srbije Arhive - Admiral Bet SPORT\nOznaka: košarkaška superliga srbije\nAuthor Nemanja ĐorđevićPosted on 16. juna 2019. 12:15 16. juna 2019. 11:38\nBek Crvene zvezde Kej Si Rivers zadovoljan igrom tima u pobedi protiv Partizana, istakavši da je u "Pioniru" bilo "neponošljivo vruće". Šampion Srbije i regiona je slavljem u trećem...\nAuthor Nemanja ĐorđevićPosted on 15. juna 2019. 21:23 15. juna 2019. 21:25\nCrvena zvezda savladala je Partizan u novoj dramatičnoj završnici meča finale serije Superlige Srbije – 96:90 (22:18, 26:27, 20:19, 28:26). Aktuelni šampion i Srbije i regiona sada vodi sa 2-1...\nGoga Bitadze je najkorisniji igrač Superlige Srbije\nAuthor Marko ĐinđićPosted on 5. juna 2019. 14:40 5. juna 2019. 14:17\nCentar Mega Bemaksa Goga Bitadze proglašen je za najkorisnijeg igrača košarkaške Superlige Srbije. Gruzijac je već bio MVP regularnog dela ABA lige i proglašen je za Zvezdu u usponu...\nZvezda do nove rutinske pobede za 10/10\nAuthor Stefan CvetkovićPosted on 29. maja 2019. 19:36 29. maja 2019. 19:39\nCrvena zvezda upisala je i desetu pobedu u Superligi. Zvezda je na taj način ostala stopostotna u A grupi Superlige, obezbedila prvo mesto i zakazala duel sa Megom. Zvezda...\nZvezda ponovo ubedljiva – Davidovac blistao na Zlatiboru\nAuthor Nemanja ĐorđevićPosted on 1. maja 2019. 21:00 1. maja 2019. 21:02\nCrvena zvezda zabeležila je i drugu, ubedljivu pobedu u Superligi Srbije. Aktuelni šampion države i regiona bio je siguran na gostovanju Zlatiboru na Čajetini – 82:68 (23:16, 27:26, 20:15, 12:11)....\nTomić: Radujemo se igranju pred zvezdašima na Zlatiboru\nAuthor Nemanja ĐorđevićPosted on 30. aprila 2019. 15:00 30. aprila 2019. 15:07\nTrener Crvene zvezde Milan Tomić rekao je pred meč Superlige sa Zlatiborom da se raduje atmosferi u hali. Aktuelni šampion Srbije i regiona gostovaće u Čajetini u sredu, u...


HAMA Držac telefona za auto 14483 - Idealno.rs\nPočetna / Telefoni / Mobilni telefoni i oprema / Dodaci / HAMA Držac telefona za auto 14483\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za HAMA Držac telefona za auto 14483 i izberi najbolju. Dodaci iz kategorije Mobilni telefoni i oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda HAMA 14483 i vidi da li ti odgovara ili pogledaj druge proizvode brenda HAMA. Opis i tehnički podaci proizvoda HAMA 14483 se mogu razlikovati od onih u internet prodavnici u kojoj obavljaš kupovinu. HAMA Držac telefona za auto 14483 je dostupan u prodavnici DIjaspora.shop, Emmezeta, Svezakucu, Tehnomanija, Volim Svoj Dom po ceni, koja je navedena pored svakog prodavca u meniju "Prodavnice".\nGarantne uslove za HAMA Držac telefona za auto 14483 proveri u prodavnici u kojoj nameravaš da obaviš kupovinu. Slika za HAMA 14483 je simbolična, zato se pre kupovine u prodavnici uveri da je proizvod isti.\n949,00 din sa dostavom 1.199,00 din\n949,00 din + troškovi dostave\nHAMA Samsung S3 maska za telefon plasticna crna 108430\nHAMA stereo slušalice Basic4Music - crna


Međunarodni dan mladih – 12. avgust 2016. godine - Institut za javno zdravlje Kragujevac Untitled Document\nInstitut za javno zdravlje Kragujevac je obeležio "Međunarodni dan mladih" koji se na inicijativu Ujedinjenih nacija svake godine obeležava 12. avgusta. Ovaj važan datum ima za cilj da ukaže na značaj uloge mladih ljudi u društvu, kao i da se mladi podstaknu na organizovanje aktivnosti u cilju skretanja pažnje javnosti o svom položaju. Takođe, ovo je jedinstvena prilika za sve koji imaju interes da se ujedine i osiguraju da mladi budu uključeni u donošenje odluka na svim nivoima.\nMladi su aktivni i ravnopravni učesnici u svim oblastima društvenog života i imaju jednaka prava i mogućnosti za puni razvoj svojih potencijala. To podrazumeva njihovu aktivnu ulogu u porodičnom životu, obrazovanju, zapošljavanju, zdravlju, politici i ukupnom javnom životu.\nUčešće mladih u društvu zahteva sigurno, prijateljsko i podsticajno okruženje koje im omogućava da učestvuju u procesu donošenja odluka i direkno utiču na kvalitet njihovog života i razvoj društva u celini.\nPovodom ,,Međunarodnog dana mladih” Institut za javno zdravlje Kragujevac zajedno sa partnerima: Domom zdravlja Kragujevac, Društvom za borbu protiv šećerne bolesti, Apotekom Kragujevac, Fudbalskim klubom "Vašarište" Školom stranih jezika i vrtićem "Globe", Gradskom orgnizacijom Crvenog krsta Kragujevac, 10.08. 2016. godine na Fudbalskom terenu u Velikom parku od 18,00 sati do 19,00 sati organizovao je sledeće preventivne i zdravstveno-vaspitne aktivnosti:\n– proveru osnovnih zdravstvenih parametara svim zaineresovanim sugrađanima (merenje visine krvnog pritiska, nivoa šećera u krvi), savetovanje o zdravim stilovima života od strane zdravstvenih radnika i saradnika;\n– promovisanje rada Savetovališta za Mlade, Savetovališta za HIV i polno prenosive bolesti, Savetovališta za odvikavanje od pušenja;\n– fudbalsku utakmica za decu predškolskog i školskog uzrasta;\n– kreativnu radionica engleskog jezika\nMladi imaju pravo na jednake šanse i učešće u svim oblastima javnog života u skladu sa sopstvenim izborom i sposobnostima.


ZAVIRITE U RASKOŠNI DOM ŽELJKA JOKSIMOVIĆA! – Haber.ba\nZAVIRITE U RASKOŠNI DOM ŽELJKA JOKSIMOVIĆA!\nSrbijanski pop pjevač Željko Joksimović već decenijama važi za jednog od najtraženijih i najuticajnih muzičara.\nStan Željka Joksimovića - Instagram\nTokom dugogodišnje karijere imao je veliki broj koncerata, albuma, a kada se vrati sa nastupa i poslije napornog dana mir nađe u porodičnom domu u Beogradu, piše “Pulsonline“…\nNjegov stan odiše luksuzom, a Željko i njegova supruga Jovana vodili su računa o svakom detalju. Sve je urađeno po posljednjem enterijerskom trendu, a u domu preovladava uglavnom bijela boja. Posebno mjesto zauzima bijeli klavir, a ono što se može primijetiti da ima mnogo porodičnih fotografija Željkove djece.\nTeme:dom, stan, Željko Joksimović


Od 210 političkih stranaka i grupa građana, Agenciji za borbu protiv korupcije godišnje finansijske izveštaje dostavilo je njih 74, rečeno je u Agenciji iz koje najavljuju da će protiv onih koji nisu ispunili ovu zakonsku obavezu biti podneti zahtevi za pokretanje prekršajnih postupaka.\nSve registrovane političke stranke i politički subjekti koji imaju predstavnike u predstavničkim telima bili su dužni da do 15. aprila 2016. godine dostave Agenciji svoj godišnji finansijski izveštaj za 2015. godinu, zajedno sa izveštajem o prilozima i imovini, uz prethodno pribavljeno mišljenje ovlašćenog revizora licenciranog u skladu sa propisima.\nPomoćnica direktora Agencije za borbu protiv korupcije, Katarina Dakić, rekla je da su do sada 74 politička subjekta - 51 politička stranka i 23 grupe građana, predali godišnji finansijski izvešataj Agenciji, kao i da su oni verifikovani i objavljeni na veb sajtu Agencije.\n"Protiv svih onih koji su imali obavezu da podnesu godišnje finansijske izveštaje, a nisu ispunili tu obavezu, podnećemo zahteve za pokretanje prekršajnih postupaka. Kazna za političke subjekte kreće se od 200.000 do dva miliona dinara, a za odgovorna lica od 50.000 do 150.000", precizirala je Dakić.\nOna je obijasnila da se prvo obavlja formalna kontrola finansijskih izveštaja - da li su predati blagovremeno, sa svom propratnom dokumentacijom, a da zatim Agencija pristupa i njihovoj sadržinskoj kontroli.\n"Svuda gde se utvrde neregularnosti, neusaglašenosti sa Zakonom o finansiranju političkih aktivnosti ("Sl. glasnik RS", br. 43/2011 i 123/2014), Agencija u skladu sa svojim nadležnostima pokreće prekršajne postupke", izričita je Dakić. Podsetila je da su politički subjekti dužni i da predaju izveštaje o troškovima izborne kampanje i to najkasnije 30 dana od dana proglašenja konačnih rezultata izbora.


SIPA pretresa CIK BiH - BIGportal.ba\n18 Maja, 2021 18 Maja, 2021 03342\n“Nezavisne novine” nezvanično saznaju da SIPA postupa po usmenoj naredbi Tužilaštva BiH.\n“Tužilaštvo je formiralo predmet po prijavi Sanje Vulić, poslanika SNSD-a u Predstavničkom domu Parlamenta BiH. Radi se provjera glasačkih listića koji su odbačeni, a odnose se na glasanje u odsustvu, iz inostranstva. Ti listići su odbačeni jer se nisu slagali potpisi na ličnim kartama i glasačkom listiću”, rekao je izvor “Nezavisnih”.\nKako nezvanično saznajemo, inspektori SIPA već su prije nekoliko dana bili u prostorijama CIK-a i interesovali se za procedure ali su najavili i svoj dolazak kako bi se izuzela dokumentacija neophodna za samo istragu.\nStanković stavlja potpis na novi ugovor sa Zvezdom


CEP: U izveštaju EK ekonomski napredak Srbije dobio lošu ocenu\nBeta 8. juna 2019. 15:55\nCentar za evropske politike (CEP) upozorio je danas da u godišnjim izveštajima Evropske komisije, Srbija u oblasti napretka u ekonomiji od 2015. godine ima istu ocenu spremnosti – umereno pripremljena, koja znači da ni u toj oblasti ne napreduje dovoljno brzo.\nCEP je u saopštenju naveo da je najnoviji izveštaj u javnosti izazvao komentare zbog kritika koje su se odnosile na političke oblasti, dok je ocena koja se odnosi na ekonomiju doživljena kao napredak.\nMedjutim, EK za napredak koristi ocene od „nazadovanje“ do „veoma dobar napredak“, a za spremnost od „rana faza“ do „veoma napredna faza“, a kada je u pitanju ekonomija, Srbija ima istu ocenu spremnosti od uvođenja ocena (2015) – umereno pripremljeni, navodi se u saopštenju.\n„To znači da je Srbija, kada se gleda na skali od jedan do pet, ocenjena trojkom. Iako izraz ‘umereno pripremljeni’ može zvučati kao pozitivna ocena, moramo biti obazrivi u tumačenju. Evropska komisija koristi dosta tehnički rečnik u ovim izveštajima, pa se realna ekonomska situacija i procena stanja mora tražiti u detaljnijem čitanju izveštaja“, pojasnila je izvršna direktorka CEP Ranka Miljenović.\n„Čak i kad pogledamo pojedinačne kriterijume, izveštaj Evropske komisije zaista kaže ono što su predstavnici vlasti i preneli – da je Srbija ostvarila napredak u ekonomskim poglavljima. Međutim, kada se pogleda šira slika i uzmu u obzir svi podaci, možemo videti kakvo je zapravo stanje ekonomije u našoj zemlji – da ne napredujemo dovoljno brzo“, navodi CEP.\n„Jedan podatak koji ukazuje na to kako pojedinačne ocene malo znače kada je u pitanju bolji život građana je da je bruto društveni proizvod Srbije po glavi stanovnika izražen u paritetu kupovnoj moći na nivou je 37 odsto od prosečnog u EU i to već deceniju unazad“, navela je Miljenović.\nIstraživač u CEP-u Miloš Janjić dodao je da „biti umereno pripremljen za članstvo nije ni blizu dovoljno dobro i to je poruka koju predstavnici vlasti ne prenose javnosti“.\n„Neophodan je znatno veći dijalog u javnosti oko ekonomskih tema uključenih u pregovore sa EU. Takođe, ekonomske teme bi trebalo da imaju veći prostor u radu organizacija civilnog društva i u medijima“, zaključio je Janjić.


IZ NACRTA ZAKONA O ZAŠTITI POTROŠAČA IZOSTAVLJENA ODREDBA KOJA REGULIŠE PROMET GMO\nPredstavnik Udruženja potrošača "Ekološka vizija" Miroljub Aleksić kazao je na konferenciji za novinare da je mnogo validnih naučnih dokaza o štetnosti GMO proizvoda i da su neprimerene izjave pojedinih ministara da štetnost tih proizvoda nije dokazana.\nAleksić je naglasio da najmanje što Srbija može da uradi da bi se zastitila od GMO jeste da u zakonu o zaštiti potrošača precizno definiše obavezu deklarisanja, odnosno obeležavanja GMO proizvoda i da odredi rigorozne kazne za nepoštovanje te odredbe.\nAleksić je ocenio kao netačne tvrdnje - iako se u javnosti insistira i tako predstavlja, da je ukidanje zabrane prometa GMO uslov za prijem Srbije u Svetsku trgovinsku organizaciju (STO) i Evropsku uniju (EU). Naveo je da je samo 40 od oko 160 članica STO dozvolilo GMO, a čak osam zemalja EU ima zabranu.\nPredsednik Pokreta za zaštitu potrošača Beograda Petar Bogosavljević kazao je da je Srbija isuviše mala da bi dozvolila proizvodnju GMO, čime bi ugrozila konvencionalnu i organsku proizvodnju.\nNa konferenciji je ukazano da Nacrt zakona o zaštiti potrošača predviđa osnivanje Centra za rešavanje potrošačkih sporova.\nNacrt zakona o zaštiti potrošača je u javnoj raspravi, a njegovo donošenje se očekuje do kraja ove godine.


BOL U OČIMA JE JOŠ JEDAN SIMPTOM KORONE\nIzvor: Alo.rs/Blic žena/V.Đ./Lokalne novine | Obrenovac, 26.12.2020.\nZašto se dešava i šta znači objašnjava naš stručnjak\nNaučnici sa Univerziteta Anglia Ruskin u Kembridžu u Engleskoj istraživali su simptome oka povezanih sa kovidom. Bila je to prva studija koja je analizirala vezu između simptoma konjuktivitisa i kovida, trajanje i vremenski okvir takvih simptoma u odnosu na ostale dobro poznate signale kovida-19.\nNajčešći simptomi koji se povezuju sa virusom SARS-CoV-2 su povišena tempratura, suv kašalj, umor, gubitak čula ukusa i mirisa. Međutim, određen broj pacijenata kojima je dijagnostikova kovid, požalio se na probleme sa očima, koji se obično povezuju sa širokom dijagnozom konjuktivitisa iako se svi ne mogu podvesti pod definiciju ove bolesti.\nTime je i inicirano istraživanje, a učesnici studije, testirani pozitivno na koronu, opisivali su simptome i njihovo trajanje, a zatim su ih poredili sa ostalim signalima kovida. Za istraživanje je bilo važno da li ispitanici imaju hronične bolesti oka, kao i pitanje da li je korona uticala na tu vrstu zdravstvenih problema, prenosi Contagionlive.\nŠta je studija pokazala? Pet odsto učesnika izjavilo je da su imali bolove u očima pre nego što su oboleli od kovida-19, dok je 16 procenata njih reklo da im je taj problem bio jedan od simptoma tokom infekcije.\nRegistrovana je i fotofobija odnosno osetljivost na svetlost, koja je zabeležena je kod 18 odsto učesnika, što je pet procenata više u odnosu na period pre kovida-19.\nKada je u pitanju vremensko javljanje simptoma povezanih sa očima, došlo se do sledećih podataka: 83 odsto ispitanika rekli su da su ovakve simptome doživeli u roku od dve nedelje nakon ostalih simptoma korone, dok je 80 procenata prijavilo da njihovi problemi sa očima traju manje od dve nedelje.\nAutorka studije Šahina Pardhan rekla je da je istraživanje važno da bi se razumelo kako virus inficira konjuktivu (vežnjaču) i kako mu to pomaže da se širi kroz organizam. Napomenula je da postoji mogućnost da su prijavljeni bolovi u očima pomešani sa konjuktivitisom koji može da bude i bakterijska infekcija pa je važno razlikovati kada je izazvan koronom, a kada drugim uzrokom.\nA kako je korona povezana sa očima i da li postoje simtpomi povezani sa ovim organom koji mogu da najave kovid? Pitali smo to naše stručnjake.\nOftalmolog: konjuktivistis kao simptom korone javlja se kod malog broja ljudi\n"Korona kao i svaki virus ima efekat na oko. Problemi sa očima izazvani kovidom zabeleženi su kod jako malog procenta ljudi, oko tri odsto dobije konjuktivitis, jer se virus vezuje za vežnjaču oka. Takav konjuktivitis praćen je crvenilom, otokom, sa malo svraba ili osećajem pečenja, nekada se i javlja pojačana osetljivost na svetlost što je uobičajeno i za ostale virusne infekcije oka. Svaki drugi virusni konjuktivitis može da ima slične simptome", kaže za "Ženu" dr Nenad Petrović, oftalmolog i objašnjava:\n"Oko je kao i svaka druga sluzokoža mesto ulaska virusa. Uobičajeni mehanizam širenja zaraze je sledeći: kada neko trlja oči rukama kojima je dodirivao kontaminirane površine, a nije ih dezinfikovao, izlaže se riziku od infekcije. ".\nNapominje da konjuktivitis najčešće prolazi bez posledica, a jedna od metoda lečanja jeste primena neutralnih kapi. Ističe da nije primećeno da kovid izaziva veće probleme sa očima.\n"Nisam do sada naišao na druge simptome odnosno da je virus zahvatio i rožnjaču jer su primećeni samo slučajevi vezivanja virusa za vežnjaču pa se simptomi javljaju u obliku konjuktivitisa", dodaje našeg sagovornik i kaže da ovo oboljenje može da bude izlovani simptom, ali i da se javi tokom bolesti.\n"Ljudi taj simptom mogu različito doživljavaju, mogu da drugačije reaguju na njega odnosno da toj promeni pridaju više ili manje pažnje", poručuje.\nImunolog: korona napada sve organe, pa samim tim može da zahvati i oko\n"Korona može da zahvati bilo koji organ pa samim tim može da napadne i oko baš kao što može da obuhvati i srčani mišić pa da dovede do srčane slabosti, da ošteti jetru koja je ključni organ za detoksikaciju tela i stvaranja važnih elemenata jer je ona laboratorija u ljudskom organizmu, da ošteti bubrege, nerve pa zato dolazi do bolova u leđima, kostima i mišićima", komentariše za "Ženu" prof. dr Tomislav Radulović, epidemiolog i specijalista za imunizaciju.\nIzdvaja zatim svoju procenu uz napomenu da nije zasnovano na praksi.\n"Na primer, dijabetičari najčešće imaju oštećeni očni živac, pa ako obole od korone, realno je i moguće da dođe do daljeg oštećenja očnog živca", dodaje.\nPodseća da su, ipak, osnovni klinički znaci korone, prihvaćeni svuda: povišena telesna temperatura, gubitak čula mirisa i ukusa praćen stvaranjem velike koncentracije antitela, dijareja, bolovi u mišićima, zglobovima i kostima, izražena glavobolja, opšta slabost, upaljenje pluća odnosno dvostrana pneumonija koja se registruje kod velikog broja pacijenata.\nBol u očima posledica opšteg stanja\nStručnjaci smatraju da je bol u očima nakon preležane ili dijagnostikovane korone posledica opšteg stanja organizma - visoke temperature, glavobolje, prisustva virusa u organizmu koji nekada traje i duže od dve nedelje. Zatim, komplikacija koje izaziva virus, a pre svega upale pluća. Ističu da na ovaj problem ne utiče korišćenje računara.\nKako kažu, probleme sa suzenjem očiju, bolovima, nemogućnošću da se jasno i bez napora gleda, imaju i osobe koje ne koriste računar, a obolele su od korone.\nLekar opšte prakse: bol u očima može da bude i zbog sinusa\nLekar opšte prakse Ivan Đurić rekao nam je da je imao pacijente sa bolovima u očima, ali da je taj problem bio izazvan upalom sinusa.\nA da li neko ima koronu ili ne, i pored svih pomenutih simptoma, pokazuje testiranje, uz napomenu da se nijedna zdravstvena smetnja ne treba olako shvatiti.


UNO GRANDE-JEDAN VELIKI - KOŠARKAŠKI KLUB "UNO GRANDE" | SOLIDNE IGRE NA ZAVRŠETKU TAKMIČENJA\nSOLIDNE IGRE NA ZAVRŠETKU TAKMIČENJA\nUno Grande 98 petom uzastopnom pobedom završio takmičenje u okviru C grupe plej-of-a Kvalitetne lige U17 i zauzeo treće mesto na konačnoj tabeli ove faze. Uno Grande 01 u nedelju mnogo lakše savladao Mladost nego u Veterniku pre nekoliko dana, i u poslednjem kolu protiv Petrovgrada odlučuje o prvoj poziciji na tabeli B grupe plej-of-a Kvalitetne lige U14. Uno Grande 00 preksinoć očekivano poražen od lidera Vojvodine na novosadskom SPENS-u 55:76.\nUno Grande 98 završio je ovogodišnje takmičenje još jednom odličnom partijom i ubedljivom pobedom protiv Feniksa (Bačka Palanka) 89:66 (16:12, 24:27, 23:16, 26:11), i nedostajalo mu je samo pet poena da u potpunosti anulira poraz iz prvog meča i u konačnom plasmanu zauzme drugu poziciju, na kojoj se, na kraju, našao upravo Feniks. U svakom slučaju, nakon lošeg starta i pet poraza, usledio je sjajan niz od isto toliko pobeda i ovoj ekipi ne može se zameriti na prikazanim igrama tokom sezone.\nUno Grande 01 odigrao je u samo tri dana dva rezultatski dosta različita meča protiv Mladosti (Veternik) u okviru B grupe plej-of-a Kvalitetne lige U14 i uz dve pobede sa prve pozicije dočekuje poslednje kolo i utakmicu protiv Petrovgrada. Utakmica u Veterniku dobijena je tek nakon velike borbe i produžetka - 86:79 (22:14, 20:25, 14:18, 20:19, 10:3), u obostrano rastrzanoj igri sa dosta grešaka i dosuđenih penala, pa je tako čak pet igrača iz obe ekipe prevremeno napustilo igru. Susret istih protivnika, juče u Zrenjaninu, doneo je sličan razvoj situacije, ali samo u prvom poluvremenu. U nastavku više nije bilo dileme, što nam je do kraja donelo ubedljivih 76:55 (13:17, 19:11, 20:10, 24:17) i prvu poziciju na tabeli pred poslednje kolo, narednog vikenda.\nU final-four i borbu za ovogodišnju titulu već su se ranije plasirali NS Stars, Sport's World (Novi Sad), Spartak (Subotica) i Čelarevo.\nU respektabilnom ambijentu Velike dvorane novosadskog SPC "Vojvodina", popularnom "SPENS"-u, gde se, između ostalog, održavao i Evropski šampionat u košarci i brojni košarkaški spektakli tokom protekle više od tri decenije, preksinoć je igrala naša selekcija Uno Grande 00, u poslednjem meču ovogodišnjeg takmičenja Kvalitetne vojvođanske lige U15. S obzirom da je domaćin, "Vojvodina", obezbedio prvu poziciju u grupi pred final-four, kao i da nama utakmica takođe nije ništa posebno rezultatski značila, odigran je pravi prijateljski meč u kom je, ipak, trijumfovao favorit – 79:53 (23:13, 20:13, 19:12, 17:15). Prevagu su Novosađani ostvarili u visini, znatno većem broju uhvaćenih lopti pod oba koša, zbog naših grešaka, ali i posebnog čuvanja našeg najboljeg igrača Đokića, koji sinoć nije uspeo da ponovi ni deo igre iz prvog meča, kada je Vojvodini ubacio 52 poena. Sve to zajedno nije moglo da donese bolji rezultat od postignutog, ali s obzirom da su Novosađani i ove sezone glavni favoriti za titulu, ne možemo biti nezadovoljni.\nU final-four i borbu ne samo za titulu najboljeg u Vojvodini, već i za prve tri pozicije koje ovu generaciju, po prvi put, vode na državno prvenstvo Srbije, plasirao se novosadski "trio" Vojvodina, Sport's World i Danubius, kome će račune pokušati da pomrsi subotički Spartak.